text:
Hafi buri muntu atekereza ko agomba kubona akazi keza n’umushahara munini. Mbere yuko utekereza gusaba umukoresha wawe kukongera umushahara, banza nawe wisuzume urebe koko uwukwiriye.
Komeza wige ibindi
Hafi ya buri muntu atekerezas ko agomba kuzamuka mu ntera no guhembwa umushahara utubutse. Mbere yuko utekereza gusaba ko umukoresha wawe akongera umushahara, cyangwa akuzamura mu ntera, banza nawe wisuzume urebe ko ubikwiye. Tera intambwe ube umukozi mwiza w’intanga rugero. Niba nawe koko wumva ubikwiye, dore amayeri wakoresha kuvugana n’umuyobozi wawe:
Iyemeze ko ukwiriye kongererwa umushahara, cyangwase kuzamurwa mu ntera. Byonyine kuba wowe ubishaka ntibihagije, ugomba kuba ufite nikibigaragaza.
Ibuka ko urimwo kugurisha ubumenyi bwawe aho ukora; noneho garagariza abakoresha bawe kubafitiye agaciro. Baganirize kubyo wagezeho mugihe cyahise bikubere ikimenyetso kibyo uzakora muminsi ir’imbere.
Reka kuvuga ibyo ukeneye. Ko ushaka kukongera umushahara kuri bo ntacyo bavuze. Ikimureba n’ikigo, ibyo ashaka kumva n’ibyateza ikigo imbere ntabwo akeneye kumva ibyaguteza imbere.
Related Posts by Categories


c: text/html

text:
by http://www.ubuzima.info
Kugona:Iyo usinziriye ururimi, umubiri wo mu nkanka na ka kanyama ubona iyo wasamye cyane gasa nk’agatendera ahagana mu muhogo birirekura, iyo umuntu agona rero biba byerekana ko ari guhumeka maze umwuka ntutambuke neza mu muhogo kuko izo nyama zishobora kuba ziri kuwubuza gutambuka nk’uko bikwiriye. Urusaku wumva iyo umuntu agona, ni uruturuka kuri uwo mwuka ushaka gutambuka ukanyeganyeza izo nyama mu muhogo no mukanwa. Zimwe mu mpamvu zishobora gutera umuntu kugona ni : umubyibuho cyane cyane mu ijosi, kunywa inzoga nyinshi mbere yo kuryama, gufata imiti isinziriza, indwara nka grippe, sinusites n’izindi zituma umuntu adahumeka neza.
Dore bimwe mu bintu byagufasha kutagona :
1.Kuryamira uruhande cyangwa urubavu : burya umuntu agona cyane iyo aryamye agaramye cyangwa yubitse inda.
2. Kwegura umutwe : iyo umuntu aryamye asa nk’uwubitse umutwe ntago umwuka irambuka neza mu muhogo, kwegura umutwe neza ijosi ntiryihine nabyo byagufasha kutagona. Aha ni byiza ko washaka umusego kuko ntago wasinzira ushinze ijosi.
3. Kutanywa inzoga nyinshi n’imitsi isinziriza : kuko bituma ururimi rwirekura n’inyama yo mu nkaka byirekura cyane bigatuma umwuka udatambuka neza.
4. Kwivuza : mugihe urwaye ibicurane, sinusites cyangwa izindi ndwara zituma ufungana mu mazuru cyangwa imihogo kuburyo udahumeka neza.
5. Kugabanya Ibiro kuko umubyibuho uri mu bituma umuntu agona
Related Posts by Categories

robotstxt: allowed

filter: keep


text:
Rutsiro : Abasigajwe inyuma n’amateka bashyikirijwe Radiyo na Telefoni bemerewe na minisitiri w’ubutegetsi bw’igihugu
Abasigajwe inyuma n’amateka bitabiriye itorero i Nkumba bo mu karere ka Rutsiro ku wa kabiri tariki 04/06/2013 bashyikirijwe telefoni na radiyo bemerewe na nyakubahwa Minisitiri w’ubutegetsi bw’igihugu More...
Ukwezi kwa gatandatu kurarangira abaturage bose bo mu ntara y’amajyaruguru bazi gusoma no kwandika
Guverineri w’intara y’amajyaruguru atangaza ko mu rwego rwo kurwanya ubujiji muri iyo ntara hafashwe ingamba ko ukwezi kwa Kamena 2012 kuzarangira abanyarwanda bo mu ntara y’amajyaruguru batari More...


text:
Abagore benshi batinya gukora imibonano mpuzabitsina rimwe narimwe ugasanga banabikoze nabi bitewe n’ubwo baterwa nabyo gusa iyi si indwara kuko akenshi usanga abagore babyishyiramo bakarinda buzukuruza bumva bafitiye ubwoba budasanzwe imiboanano mpuzabitsina.
1.Gusakuza cyane no kuboroga biteye ubwoba nibyo biri ku isonga
2.Gukomeza umubiri mu gihe arimo gukora imibonano mpuzabitsina aha ngo mu gikorwa nyirizina ashyiramo umugaga ntiyiyoroshye mbese akabigira intambara, ibi bikaba binagira ingaruka ku migendekere myiza y’igikorwa cyo gutera akabariro.
3.Kuzamuka ku bushyuhe bw’umubiri nk’urwaye ku buryo wamupima ugasanga atari ubushyuhe busanzwe ahubwo byabaye nk’indwara ikomeye.
4.Ntajya yifuza kumva ku biganiro biganisha ku mibonano mpuzabitsina kuko bimutera ubwoba cyane.
5.Mu gihe cy’imibonano mpuzabitsina ahindura uburyo bw’imihumekere ukagira ngo yaheze umwuka.
6.Gufata ku musego akawugundira, no kwikorera amaboko nabyo biri mubyerekana ko atinya gukora imibonano mpuzabitsina.
7.Iyo akubise amaso igitsina cy’umugabo ahita yipfuka mu maso ntiyongere kurebayo.
Mu gihe cyose ubonye umugore wawe agaragaza izi ngeso ugomba kumenya ko ntakabuza agutinya iyo umubasabye kwerekeza iy’uburiri, ahora yumva mwakwivugira ibindi, ariko ingingo yo gutera akabariro ntayikozwe.
Uwineza Vanessa@Rwandapaparazzi.rw
144,501 total views, 150 views today


text:
Uko wifata iyo umwana ahora akuburanya ku byo umubwiye.
Biragoye cyane ku babyeyi guhagarika ingeso y’umwana uhora aburana uko abwiye gukora ikintu. Niba ufite abana bafite iyo ngeso kubemerera ko bakuburanya bibongerera imbaraga zo kugomeza kubikora. Dore bimwe mu byo wakora iyo ubwiye umwana gukora ikintu agashaka kukuburanya :
Niba umwana yagusabye ikintu ukanga hanyuma kaba ari kubigarura, mubwire ko utari bwongere kuganira kuri iyo ngingo ko wamubwiye “Oya” hanyuma uve ho ari. Ntukomeze kwisobanura, ntumubwire ibintu byinshi cyangwa ngo utangire kumuha amasomo yo kwitwara neza.
Mu gihe kandi yongeye kugusaba ibyo wamwangiye kandi mumaze kubiganira ho ushobora kumubaza "uti harya icyo kintu twakivuzeho iki ? ubwe wenyine akisubiza.
Nazana ingingo zo kukuburanya muve I ruhande, navuga ibintu byo kutakubaha nabwo ashaka ko urakara ukamutonganya nabwo muve I ruhande . uzashake ikindi gihe cyo kumubwira uko agomba kukuvugisha. Muri uwo mwanya arashaka ko muhangana ntubimwemerere. Agomba kumenya ko adahangana n’umubyeyi we.
Ntiwisubireho nyuma kuko wabonye arakaye cyangwa arize ngo umwemerere ibyo wari wanze.
Umwana rero agomba kumenya ko iyo umubyeyi amubujije ikintu aba akomeje. Nabona kuburana ntacyo bihindura ku cyemezo uba wafashe, azagenda abireka. Gusa nanone irinde guhora ubwira umwana oya ku bintu byose agusabye.
Hifashishijwe urubuga rwa empoweringparents
photo : google


text:
Kimwe mu biranga revolisiyo ni ugushira ubwoba umuntu agatangira kubwiza ukuri umurenganya ati “ndabyanze”. Imwe mu mpamvu zitera revolisiyo ni uburyamirane (injustice) hagati y’abavukana, abakora umurimo umwe,… Akenshi ukora revolisiyo atangira avuga ibitagenda ndetse agatanga inama. Iyo ubwirwa avuniye ibiti mu matwi akenshi yumvishwa ku bundi buryo! Isomere igice cya mbere cy’iyi baruwa abapadiri ba diyosezi ya Butare bandikiye umushumba wayo bamugezaho akababaro ka bo. Ubwanditsi
INTABAZA IREBA DIYOSEZE GATOLIKA YA BUTARE : Ni ryari Padiri wungirije azafatwa na we nk’ikiremwamuntu ?
Par:Abapadiri bungirije ba Diyosezi ya Butare
Itsinda ry’Abapadiri Bungirije
(Assistants Parish-Priests)
Diyoseze BUTARE
B.P.224 BUTARE
appriestsbutare@yahoo.com
IBARUWA IFUNGUYE ABAPADIRI BUNGIRIJE BA DIYOSEZE YA BUTARE BANDIKIYE Nyiricyubahiro Musenyeri FILIPO R U K A M B A , Umushumba wa Diyoseze GATOLIKA YA BUTARE
Mugire amahoro y’Imana, Nyakubahwa Mushumba.
Ni Ryari Padiri wungirije azafatwa nawe nk’ikiremwamuntu?
Intangiriro
Twebwe, Abapadiri bungirije(Les Vicaires cyangwa Assisants Parish-Priests) bo muri za Paruwasi zo muri Diyosezi Gatolika ya BUTARE, dutinyutse kubandikira, nubwo tuzi ko nta burenganzira dufite bwo kuba twabagezaho akarengane kacu, kuko turabizi Kiliziya ntabwo yigera irenganya abana bayo; uko twabyigishijwe, kandi tubyemera tubikuye ku mutima: KILIZIYA ni NTAGATIFU, GATOLIKA, KANDI ISHINGIYE KU NTUMWA. Tubanje rero kubiseguraho Nyakubahwa Mushumba, Mwebwe babyeyi dukunda . Ariko rero, Umunyarwanda yarivugiye ati:” aho kunigwa nijambo, wanigwa nuwo uribwiye”, kandi “nta nduru irwana ningoma”. Turagerageza rero kuvuga muri macye ibitekerezo byacu, cyangwa se akababaro kacu, mu magambo avunaguye, kuko naho twahuriye ntitwahatinze, kubera ko twari duhangayikishijwe numutekano wacu bwite, dutinya ko hagira uwahadusanga, tukaba twabazwa impamvu ituma duhura, tugaterana nta burenganzira tubifitiye , kuko Abandi bapadiri bawe aribo ABA CURES, ujya ugira umwanya wo kubahuza ukumva ibitekerezo byabo cyangwa se akababaro twebwe ABA VICAIRES, ngo tubatera, kuko bo babifitiye uburenganzira, kandi turacyeka ko ahari nta kanya mufite ko guta ku bitekerezo byacu.
Mutwihanganire rero , Nyakubahwa Mushumba, tubasabye akanya gato ko gusoma byibuze aka kandiko tuboherereje, kuko tukanditse tugakuye ku mutima wuje amaganya n’agahinda byinshi ,kandi rero “Ntawe utaka atababaye”, nubwo umunyarwanda wumuhanga wo hambere aha, yakomeje agira ati “ Umutima usobetse amaganya ntusobanura amagambo”,kandi ga burya koko, “umutima wa Vicaire watanze uwa Cure kumera imvi”.Cyane aha turavuga umutima wa Vicaire wi Butare.Murihangana rero nidukoresha amwe mu magambo atumvikana neza cyangwa se asa naremereye, icyingenzi ni igitekerezo cyacu bwite , twifuzaga kubagezaho mu ngingo zikurikira:
-
Ikibazo cyo kujya no koherezwa kwiga
-
Ikibazo cy’imibereho mibi ya Padiri wungirije
-
Isanduku y’ubufatanye y’Abapadiri ba Diyoseze
-
Abapadiri bakora bahabwa imishahara: Kwikunda bikabije
-
Bimwe mu bisubizo bishoboka
1-IKIBAZO CYO KUJYA NO KOHEREZWA KWIGA
Mukigera ku ngoma hano iwacu I Butare, Nyakubahwa Mushumba , mwivugiye mu nama ko muzajya mwohereza abapadri kwiga mukurikije PROMOTION, aribyo kuvuga mukurikije uko bakurikirana mu myaka, mu guhabwa Isakramentu ry’Ubusaserdoti. Ese nyuma gato, byaje guhinduka bite ngo mujye mubohereza mukurikije ko ari abapadri bakuru? Dufatiye ku ngero za hafi, uretse abagendaga baturutse muri za Services generaux (Ba Chansoriye :Romani, Ruzibiza na Musangwa), ba Economes, nabahoze bayobora CARITAS cyangwa urubyiruko mu rwego rwa Diyosezi(Ba Padiri Masinzo Jerome , Mukwiye Fideli, Venusiti Ndahimana ,Gerigori Nsabimana, Rutangusa Emmanuel ,Tubane Emmanuel, Karoli Hakizimana, Janvier Gahonzire na Edouard Sinayobye ), Abakoraga muri Seminari no mu mashuri(Mugengana, Daniel, Benedigito, Mariko na Musinguzi), nta wundi mupadiri wungirije wigeze woherezwa kwiga aturutse muri za Paruwasi kandi ari Padiri wungirije, kereka Padiri Remy Bizimana wari wungirije I Cyahinda, kuko nawe ni bene wabo bari babimusabiye, ariko amakuru dufite, atubwira ko nawe mwamwemereye ku kaburembe, kugeza nubwo mumukurikiranayo igitaraganya ,mumubuza amahwemo, ngo agaruke i Butare ataranarangiza no kwandika igitabo gisoza amasomo yakurikiranaga. Ese nuko mwasanze kuba padiri wungirije ari no kuba mu mutwe nta kigenda ?Ku buryo se, kuri mwebwe,Nyakubahwa , aramutse yoherejwe kwiga byamunanira cyangwa se tuvuge ko kwiga kwe ntacyo byagiriraho akamaro Diyoseze?Nyamara dore urutonde rw’Abapadiri bakuru boherejwe kwiga muri iyi myaka, nyuma yuko mwivugiye ko muzajya mukurikiza Promotion ,ahubwo bikaba bigaragara ko mukurikiza ko bari Aba Cures, mukabohereza bigaragara ko ari ukubahembera umurimo babakoreye muri Paruwasi mwari mwarabagabiye, cyane uwo kubahakwaho ari nako bababwira amakosa ya ba Vicaires mwabashyize mu biganza ngo babagenge uko bishakiye, kandi babamenyeshe, umunsi ku munsi imyitwarire yabo, cyane cyane ibyo bangiza, kurusha ibyo batunganya: Padiri Gahamanyi yagiye yari Cure wa Gakoma, Padiri Nyakwigendera Bigirimana Pascal yari cure ku Ruyenzi, Padiri Gakwaya yari cure wa Simbi, Kiyenje Denis yari cure wa Byiza, Mwageni Honoratus, Cure wa Nyamiyaga, Joseph Kaye, cure wa Karama, Egide Gatari nawe yari cure wa Kiruhura, Ntabomenyereye, Cure wa Katedrale , Faustin Nzabakurana, cure wa Nyamiyaga. Abo ni bamwe dushoboye kwibuka. None hagiye kwiyongeraho na Bwema Lambert, cure- doyen wa Save na Deo Birindabagabo, Cure-doyen wa duwayene ya Mugombwa. Ntitwakwibagirwa kandi no kubikwibutsa ko benshi mu bagiye babasezeraho bakava mu gipadiri nabo mwabohereje kwiga bari ba Cures.
Mwabashyizemo icyizere cyose, ariko bagarutse bavuye kwiga ku mafaranga ya Diyoseze, babereka ko mwari mwarabibeshyeho (Aha twavuga nka Padiri Gakwisi,Gahaya na Uwemeye). Cyakoze turabashimira ko muri abo ba cures tumaze kuvuga haruguru, mwigeze kwibeshya neza mukoherezayo utu vicaires 2 gusa twi mpoza marira, niba ariko twabivuga, kuko byabaye irengayobora muri gahunda mwihaye, kandi mugerageza gukurikiza nta kwibeshya na gato, aritwo Padiri Kanyamahanga Jean Baptiste na Remy Bizimana.(Kanyamahanga yari vicaire mu Byiza, naho Remy ari i Cyahinda nkuko twabivuze haruguru). Tuboneyeho nakanya keza ko kwibwirira abaherutse kugirwa aba cures bashya vuba aha ngaha, ngo babe begeranya ibya ngombwa byo kuzajya kwiga vuba, dore amahirwe yabo ageze ku muryango, batazavaho bica itegeko n’umuco, ndetse na Tradition bya Diyoseze yacu Ntagatifu ya Butare.., kimwe na Padiri Gasirabo, shansoriye mushya,nawe abe yitegura kugera ikirenge mu cya bakuru be bamubanjirije kuri uwo murimo.Ariko ibi ntibyatubuza kwibaza na none: hari aba vicaires bagerageje kujya kwiga ku buryo bwabo bwite cyangwa se kungufu, Diyoseze ikabima ubushobozi, ndetse bamwe bakabihanirwa, cyangwa se bakanagirana amahane n’Umushumba, ku buryo kugeza ubu ndetse hari bamwe bataranabona ubushobozi bwo kujya kuzana impamyabushobozi zabo, kuko nyine bize nta bushobozi bafite, barangiza kwiga, bakabura uburyo bwo kwishyura ngo bahabwe ibyo bigiye. Aha twavuga nkuwahoze ari Padiri Herman, Padiri Francis na Padiri Michael Mukiibi.
Ese Diyoseze ntiyabacira inkoni izamba byibuze bagahabwa uburyo, ni ukuvuga ubushobozi , n’uburenganzira bw’ uko babona ibyo bagokeye, nubwo, Nyakubahwa , nkuko mukunze kubyivugira kenshi, baba barabigezeho musanzwe mufitanye amahane? Ayo mahane se, nuko guhimana bene ako kageni , ntiyaba ari bimwe mubyatumye mugenzi wacu Padiri Herman abihirwa, kugeza ubwo agusezera, akigira mu buzima busanzwe? Ubwo ni ubutabera Kiliziya Gatolika, kandi Ntagatifu idutoza pe. Ese ubwo mubona nta kibazo gihari? Hari uwahoze ari cure asaba kujya kwiga, none ubu yagize ibyago byo guhananturwa kuri iyo ntebe asubira ku bu vicaire ku buryo butunguranye, none inzozi ze zasubijwe mu isaho nka ya merwe, habe byibuze no kubona amahirwe yo kujya kwiga i Save muri ya Univerisite yanyu. Uwo ni Padiri Foruduwaridi Kanamugire. Nakomeze kwihangana, nubwo ari hafi yo guta umutwe, akabona ubwato, dukurikije uko tumubona, kandi nawe uko abyivugira, nk’uko yabitwibwiriye nyine, iyo abitekerejeho, cyane cyane ko we yiyemerera ko na These ye ya Dogitora yarangije kuyikusanya, mbese nkuko umukurambere wacu Mgri Alexis Kagame yari yarabigenje mbere yo kujya i Burayi kwiga. Nahumure Kiliziya izamushakira abajyanama bize ibijyanye no kwiyumva nka ba Padiri Visenti NYAMAGANDA cyangwa se abazamukorera suivie namara kwiruka ku musozi.Cyakoze ubwo twari muri aka kanama, yadutangarije ko noneho mwaba mwaramwibutse, mukaba mumuteganiriza kuzajya kwiga muri Espanye vuba aha. Ngo na padiri Eric ari mu nzira. Ni byiza ko mutangiye kwerekeza amaso kuri ba Vicaires.
Birabe atari cya cyizere kiraza amasinde, tuzabibara tubonye bagiye. Tuzi neza ko ibi tubyanditse nta mpinduka dutegereje mu gihe cyose mukiri ku ngoma I Butare, Nyakubahwa Mushumba hamwe nibyegera byawe twiyiziye neza. Ubu se Nyakubahwa Mgri Gahizi ugera aho aterana amagambo mu nama, namwe muhibereye, n’Abapadiri ndetse amakuru afite gihamya atugeraho, tuzi neza ko no mu nama y’Abajyanama bawe (Les Consulteurs), yigeze kubwira umwe muri bo wari umubwiye ngo najye agira icyo ashyira mu isanduku ya Diyoseze ku kayabo k’umushahara uyingayinga miliyoni 2 buri kwezi (Ahembwa miliyoni 1,800Frws, utabariyemo izindi advantages), ati “ntayo nzatanga, niba nawe ubishaka uzajye kuyiyobora”.(Aha yavugaga univerisite gatolika yanyu y’i SAVE cyangwa CUR mu magambo y’Impine yi Cyongereza).Turaza kubigarukaho, tuvuga ku kibazo cy’Abapadiri bahabwa Imishahara.
2-IKIBAZO CY’IMIBEREHO MIBI YA VICAIRE/UBUKUNGU
Nyakubahwa Mushumba, twahereye ku kibazo twibaza, usanga kigaragaza ko nta burenganzira dufite muri Diyoseze yacu, cyakoze ntitukubuza gukomeza gushyira ubusumbane mu bapadiri ba Diyoseze yawe, niba ariyo Ligne cyangwa Vision pastoralewahisemo, kandi buri Mugabo agira uburyo bwe, ntabwo tugusaba kubuhindura, niba bukunogera , hamwe nibyegera byawe. Cyakoze noneho ikibazo tukubwira muri iyi ngingo, turifuza ko wagitekerezaho bihagije, ufashijwe nibyo byegera byawe. Ni ikibazo cy’imibereho, ndetse tutatinya kuvuga ko ari mibi pe . Umuromani yaragize ati: Primum vivere, deinde philosophari.
Nyakubahwa Mushumba, turavuga uko tubayeho, nyuma tuze no kugufasha gushaka ibisubizo. Erega natwe turatekereza!! Niba ujya ubyemera, twe ntitubizi .Urugero rufatika, kandi rwa hafi, ni ukuntu washyiraho urwego rushinzwe abapadri (Commision ya Clerge, benshi bakunze kwita Inteko y’Abaneguranyi), hakajyamo aba Cures gusa nta muvicaire numwe ugiyemo. Ni ikimenyetso cyiza kandi gifatika kigaragaza ko Vicaire nta gaciro afite imbere yawe. Uti “ni abandi ba padri bagenzi babo babatoye?”. Aba vicaires bawe bazi ubwenge burya, ntukabakinishe, ntibari kujya kurwanira uruhare rw’intare, bareba ijisho rya Bihehe rinagana, ku mugani wa Bakame. Bazarya duke boze akarenge, wa mugani wa ya ntashya y’I Burundi.
-
Ikibazo cya Intentions de Messes
Tumaze kubimenyera ko dutegereza igihe mushakiye mukaziduha. Turabashimira. Twongere tubisubiremo,Turabashimira tubikuye ku mutima pe! Amezi aragenda akaba 3 cyangwa 4, twicaye, twifashe mapfubyi, tutazi igihe muzagira icyo muduha,Babyeyi . Ikibabaje kandi giteye impungenge, ni uko buri gihe uko ukwezi gushize, duhora tuza kuri RIM, tubaza “ngo ese ntacyo baradushyiriraho?” Abakozi bo muri RIM bakaduseka, bakazunguza umutwe, natwe, tukikubura, tukitahira. Ni ukuzageza ryari tuzakomeza kwihanganira ako gasuzuguro gakabije? Biratubabaza kubona abasaza bakuru nka Padiri Helemenegilide, nabandi bakuru bacu bahindurwa urwamenyo nabo bana bakora muri RIM, igihe bagiye bagasanga kuri Konti zabo ntagihari, kandi bari bafite amizero mahire yo kugira icyo bahasanga, kuko “Umukozi wese akwiye igihembo cye” niko Databuja Yezu Kristu yasize atubwiye. Ntituzi aho mwahereye mubihindura uko mwishakiye n’igihe mwabihinduriye. Kereka niba mufite gihamya ko aho mwadutumye mu ma Paruwasi , turi Inkorabusa, cyangwa nta gaciro muha umurimo dukora mu muzabibu wa Nyagasani. Ibyo nabyo mwabitubwira tukabimenya hakiri kare, kugira ngo badufate nabi bene ako kageni.Turasuzuguritse pe.
Nyamara tukiga Theologia, batubwiraga ko “les proches collaborateurs des Eveques sont les Pretres”. Aribyo bishatse kuvuga ko Abafasha bimena cyangwa b’Akadasohoka b’Abepisikopi ari Abasaseridoti.(Aha haravugwa aba Cures /Aba Vicaires nta tandukanirizo ).Ese Nyakubahwa ,ibyo byaje guhinduka bite, cyangwa ryari? Muzabitumenyeshe kuko iyo twitegereje, dusanga mwita ku bakozi bo muri Economat kurusha abapadiri banyu.Bo uburenganzira bwo kubona icyo bakoreye(Umushahara), buri kwezi murabwubahiriza.Naho Padiri, we mufasha wawe wa mbere kandi w’akadasohoka, agategereza igihe mumugiriye impuhwe, mukagira icyo mumuha cyangwa se mumujugunyira. Aha mwavuga muti ese yaje mu bupadiri hari umushyizeho agahato?Narusome niwe warwishigishiye, yemere no kubaho nabi, ni akazi ke,wa mugani. Ibyo turaza kubigarukaho ku kibazo cy’imishahara yabo niy’abapadri bakora bahabwa imishahara .
Ariko rero , Na Papa Fransisiko aherutse kwibutsa Abasenyeri i Roma ko bagomba kwita ku mibereho y’Aba padiri bo muri diyoseze zabo. Kereka niba abo muri Diyoseze ya Butare bitabareba. Kandi koko dukurikije uko tubibona, twebwe abo muri Diyoseze ya Butare, rwose ntibitureba na busa .
Nyakubahwa Mushumba, turagusaba ko watubwirira abajyanama bawe mu by’umutungo, ko byibuze bazajya batubwira mu gihe twaje mu nama ihuza abapadiri na Musenyeri(Presbyterium) uko umutungo wa diyoseze wifashe, nigihe urwo rusenda ruzajya rubonekera, kugira ngo niyo hagira uwikopesha, ajye amenya igihe abwira ufite ikaye ko azamwishyura igihe iki niki, aho guhora tuziritse ku gati cyangwa ku katsi, tunakaziritseho nuwadupfa agasoni. Ibi ariko ntibireba ba Vicaires bonyine, hari na ba Cures bigeraho, cyane cyane abatarabonye umwanya wo kwigwizaho umutungo wa diyoseze igihe bari bakiri ku ibere cyangwa ku bigega bitandukanye bya diyoseze. Benshi baratubwira ngo byibuze na Nyiricyubahiro Mgri J.B. Gahamanyi (Imana imuhe amahoro n’Imigisha), we, waramutakiraga akagira nicyo agupfumbatisha, ngo undi we ntituzi aho ahaha ashyira.
Hari umwe mu ba padiri ba basaza uherutse kuvuga ati: “ Ese ko twumva ngo ahora i Burayi avanayo iki , ko Gahamanyi we byibuze iyo yavagayo, uwamusuhuzaga yamenyaga koko ko avuye guhahira Diyoseze, cyane cyane Abapadiri n’Abafaratiri be?” Arongera ati:” aho ibyagatunze Diyoseze ntibishirira muri izo ngendo za hato na hato?” Irya mukuru riratinda ntirihera!!
. Imibereho ibabaje ya Padiri vicaire: Pauvreté évangelique forcée??
Tumaze gushishoza, twasanze benshi mu ba cures ari na ba Economes muri za Paruwasi. Barica bakanakiza. Ni ububasha wabahaye kuri ba vicaires. Izo ni izi zikurikira: (Paruwasi Gikore, Mugombwa, Kibirizi,Higiro,Kirarambogo, Rugango, Ruyenzi,Nyamiyaga, Mugombwa, Simbi na Nyumba). Izi paruwasi zose tumaze kuvuga, ba Cures ni nabo ba Economes. Vivacire rero akaba ntaho ahurira nibijyanye numutungo wa Paruwasi,uretse gusinya gusa ku mpapuro za raporo bakuzanira buri mezi 3. Hari bamwe muri ba Vicaires bihagararaho, bakanga kuzisinyaho. Abo ni abagabo. Ni hahandi rero ubuzima bwabo buteye impuhwe, hamwe akwiye gusabirwa, tugira tuti” Kubw’ubukene bwe bukabije, mugirire impuhwe, kandi uzigirire n’isi yose”. Ese Nyakubahwa Mushumba, wakemera ko hari aba vicaires batagira ikarita yo guhamagara ya telephone, bikaba ngombwa ko basaba M2U, umukozi ukora mu gikoni cyangwa umuzamu (Aba bo buri kwezi byibuze barahembwa, Paruwasi ikagira icyo ibaha, mbese bafite ubuzima bwiza kurusha ubwa Vicaire), kugira ngo bashobore guhamagara kuri Economat, babaza ko hari icyo mwabashyiriyeho? Niba mugira ngo turavuga ibihuha, nimugire umwe mu ba Cures-Economes muhamagara mumubaze amafaranga ya Communication bagenera vicaire, nayo bo ubwabo bigenera, murasanga ari agahomamunwa pe!!!! Cyangwa bakaguza umwarimu wa Primaire cyangwa umucuruzi wo ku gasantere, agatike ko kugera i Butare, aje kureba ko hari icyo mwamushyiriye kuri RIM, kandi aba yamwijeje ko ari bumwishyure avuyeyo, agatahana ipfunwe, kuko ntacyo yaronse, akabura nikinyarwanda cyo kumusobanurira uko byamugendekeye. Ubwo rero akaba ahindutse BIHEMU, kandi ejo azigisha abakristu muri Kiliziya ko batagomba kujyamo bagenzi babo imyenda (Social justice). Azahera he rero yigisha, ko bitandukanye nuko abayeho, kandi aribwo bushake bwanyu, Nyakubahwa Mushumba ? Cyangwa se muzarebe muri za Raporo zisoza igihembwe, zituruka mu maparuwasi, muzasanga ahari Communication handitse ko hasohotse amafaranga zero. Ni ukuvuga se ko nta butumwa bushobora gukorwa buri kwezi hakoreshejwe itumanaho? Cyangwa Cure akoresha aya paruwasi nkuko asanzwe abigenza, Vicaire we akirwanaho kuri bwa buryo twavuze hejuru? Kandi ashinzwe amashuri, urubyiruko n’ibindi, bimusaba kuvugana nabo ngo bahane gahunda y’ubutumwa…. Azabyifatamo ate? Ko na Komisiyo y’umutungo, kandi henshi nta nizibaho, ntibazakubeshye, ni Cure witwa iryo zina gusa, n’agatsiko kabantu bo mu kwaha kwe gusa.
Ikindi ni ubuzima busanzwe bwa buri munsi: Ese mwari muzi ko Nyakubahwa Mushumba, hari ba Vicaires uzasanga barimo imyenda (Amadeni) ku du centre begeranye, aho bagurira agasabune na ka Kologate, ndetse numuti wo guhanagura inkweto, bizeza ababibahaye ko ukwezi kuzashira bakishyura? Abenshi mu ba cure bababwira ko ngo ari ay’inzoga vicaire aba yaranyweye kuri utwo dusantere. Nabyo birashoboka, kuko kuri Paruwasi inyota iba yenda kuhamutsinda. Nyamara amezi agashira ari 3, birinda kunyura aho hantu ngo batabishyuza?Hari ndetse nabafata udufaranga abakirisitu babaha, bakatwikoreshereza muri gahunda zabo bwite, bityo bakabajyamo imyenda isebeje, kubera kubura icyo bagura agakarita, agasabune se, cyangwa kwikemurira akabazo kihutirwa.(Cyakoze aha twagaye natwe imyitwarire nkiyi igayitse iranga bamwe muri twe aba vicaires,, mu rwego rwo kwinenga no kugirana inama, tuti niba ari ugupfa, twemere dupfe kigabo sha!!). Murumva se atari mwe mutera bamwe mu ba padiri banyu kuba Malhonnetes ( Inkundamugayo), kubera ubukene mubashyiramo cyangwa se mubashoramo ku gahato? Byarangira, mukirirwa muvuga ngo mufitanye nabo amahane? None se niba padiri Econome adatekereza ko mugenzi we utari Econome akeneye agasabune ko koga cyangwa ka kologate ko koza mu menyo, namwe mukamumaza amezi 3 ntacyo mumuhaye, mwibwira ko icyo gihe abeshejweho n’inema ntagatifuza? Erega bose ntibabonye akanya ko gusahura za Paruwasi mwabaga mwarabagabiye ngo bazisige ari ibisenzegeri, nkuko ab’i Mugombwa babigenje mu gihe cya vuba aha, igihe biteguraga kwimuka no kujya kwiga…..Yezu ati “Abana biyi si barusha cyane ubwenge abana b’urumuri”.
Muzasome neza Raporo ya Remise et reprise iherutse kuhabera, muzasanga ari Agahomamunwa cyangwa se muzabaze padiri Francois Xavier, cure wa Mugombwa, ahari we kubera ari umufirozofe, yashobora kumva no kutwumvisha situation metaphysique ya Paruwasi Mugombwa, nyuma y’isimburwa rya Padiri Nyakwigira kwiga (Si nakure yagiye kwigira ni hafi I Kiruhura,ahari kwari ukugira ngo abe aharuhukiye, dore Izina niryo hantu:Kiruhura=Kuruhuka) ,Deo Birindabagabo, kuko dusanga ari uburyo bwiza bwo kwimika umuco wo kudahana no koherezwa kwiga, ujyanye umucyo. Mwadufashije kuba les pretres honnetes koko?(Inyangamugayo).
Ese aho byagaragaye ko habaye inyerezwa ry’umutungo ku buryo bugambiriwe, muteganya iki kugira ngo mubikosore?Ariko ikosa nkiryo riramutse rikozwe na Vicaire, induru ziravuga, amakomisiyo agaterana, kuko ari uciye bugufi udafite kirengera wabikoze.(Cfr Moliere, Les animaux de la peste:Oser manger l’herbe d’autrui…Quel crime abominable!!!)
Ntacyo twigeze tuvuga ku bitunga abapadiri, kuko byaba ari ukwitesha agaciro, tugiye no kurwanira ibyo kurya, ariko rero mu buzima busanzwe bwo mu maparuwasi yanyu, twaje gusanga Vicaire agomba kwiyemeza kurya ibyo Cure arya, yabyemera atabyemera, kabone niyo yaba arwaye, kuko niwe byose ubigenga kugeza ndetse no ku nzoka ya vicaire. Cyakoze muzagire inama bamwe mu ba Cures banyu, bagiye kuzicwa nakayoga bafatira mu byumba byabo, kugira ngo bataza kugira ako bageza ku meza, ngo bagasangire nabo ba Nyakwicwa ninyota, aribo ba Vicaires.
Erega koko akayoga karahenda!!!(Niko aba ba cures bamwe bavuga, kandi iyi mvugo bayikuye kuwahoze ari cure muri Paruwasi tudashatse tuvuga izina,ariwe padiri Sekamana Diyonizio). Twaje kandi no kubabazwa nuko kubera ububasha bwa ba Cures-Economes, hari naho vicaire asuzugurwa ku mugaragaro numukozi ukora isuku, kugeza nubwo yanga kumukorera isuku mu cyumba cye, kandi yarabibujijwe na cure, kuko niwe umuhemba, mbese niwe mukoresha we, vicaire nyine akihangana, cyangwa akahikorera nta kundi. Ibyo guteka byo biterwa nuko Cure inzoka ye yaramutse, ndetse hamwe na hamwe wa mukozi wo mu gikoni ashobora kubwiriza Vicaire (kumwicisha inzara), kuko cure adahari, cyangwa se yajyanye imfunguzo za stok.(Ububiko bwibyo kurya). Birababaje pe. Hari aba vicaires babiduhayemo ubuhamya, amarira atubunga mu maso, bibaza iby’ imibereho yabo mu gipadiri, niba yarasize byose ngo yicwe n’inzara.Abantu b’abagabo ntibakagombye kuzira ibyo kurya. N’ubukene???
Kuri iyi ngingo, twasoza tugira tuti, ”Abasangiye ubusa bitana ibisambo”,ariko kandi harimo n’ubugome, cyangwa se ubupagani utamenya niba buva mu bukene, cyangwa se mu mitima yabo bayobozi mudushyiriraho ngo ni aba cures. Niba kandi aba ari amabwiriza ndakuka,kandi adasubirwaho muba mwabahaye YO KUBATINDAHAZA NO KUBICISHA INZARA, mwazajya mubitumenyesha, tukamenya natwe uko twibeshaho,cyangwa se twirwanaho. Urugero ni nko kutigera Nyakubahwa Cure aha vicaire uburyo bwo kugera aho akorera ubutumwa (Deplacement), cyangwa se bazana i Butare akahamuta ku bushake, kandi azi ko nta bundi bushobozi afite bwo kongera gutaha ngo agaruke mu butumwa muri Paruwasi. Ni kenshi Vicaire aza mu nama i Butare yirwanyeho ngo abone uko ayizamo, igihe rero atabonye agatike ko gusubirayo, abamutumiye, bakamugaburira gusa gusa, agakomeza kwirwanaho nyine, cyangwa akaguza umuhisi n’umugenzi, kandi atazi igihe azabonera ubushobozi bwo kwishyura. Nyabuneka nimutubwirire abo mwashyize muri za Services generaux, ko nibazajya badutumira mu nama bazajya banategenya itike yo gutaha,aho kutugaburira, tubunza imitima yuko tuza gutaha.Cyangwa rero tujye tureka kuza muri izo nama. Umunyarwanda akongera ati”Agahinda ki nkoko kamenywa n’inkike yatoyemo”, kandi ngo burya ” umu Cure utabushya, abwita ubumera”.Ibi se bizageza ryari?
3.ISANDUKU Y’UBUFATANYE BW’ABAPADIRI BA DIYOSEZE(Caisse d’Entraide)
Nyakubahwa Mushumba, ikibazo tugezeho ntikireba gusa Abapadiri bawe bungirije, kirareba nabandi bose. Ariko kubera ingorane twagaragaje hejuru, bo kibareba ku buryo bwihariye. Twakunze kugaruka ku gushyiraho isanduku y’ubufatanye bw’abapadiri, haba mu nama zitandukanye, haba ndetse no muri za sessions z’Abapadiri. Izo nama, tuzi ko namwe mwabaga muzirimo ndetse ari namwe muziyoboye. Icyakunze kugarukwaho kandi kikaba cyari gishyigikiwe na benshi, cyari icyifuzo cyo gushyiraho iyo sanduku, kugira ngo ijye itugoboka mu bihe bikomeye. Ariko se imyaka ishize ari ingahe biba gusa amasigara-cyicaro? Ese ibi ntibinagaragaza ko nibindi byemezo dufatira hamwe aba ari urwiyerurutso, kugira ngo hakorwe za rapports ko twahuye? Ese aha ntimwadusobanurira impamvu igaragara yaba yaratumye iyo sanduku itajyaho? Mwigeze kuvuga ngo nihajyeho itsinda ryiga uko iyo sanduku yazajyaho, nuko izajya ikora. Kujyaho kwiyo komisiyo byo tuzi ko yagiyeho.Ubu se ikora ite?Ese hari imyanzuro yagezeho?Niba se iyo myanzuro yaragezweho, harabura iki ngo ishyirwe mu bikorwa? Niba kandi barasanze iyo sanduku idashoboka, nabyo tubimenye.
Ese iyo komisiyo yaba yarabagejejeho raporo yibyo yakoze cyangwa se ingorane yaba yarahuye nazo? Nyamara iyo sanduku irakenewe byihutirwa, kuko hari umupadiri tudashatse kuvuga mu izina, wigeze kugira ibyago byo gupfusha mushiki we, arabahamagara abatabaza, mumwohereza kuri Economat ngo bamufashe.Ahageze bihutiye kumubaza amafaranga yaba afite kuri konti ye, basanga ntayo, nabo bati rero ntacyo twakumarira. Iyo atagira amahirwe ngo atabarwe na Padiri wari ushinzwe CARITAS ya Diyoseze muri icyo gihe, (dushimira tubikuye ku mutima), umurambo wa mushiki we ntiwari kuguma mu bitaro bya Univerisite i Kigali ? Kandi namwe yiyambaje nk’umubyeyi, nta n’amafaranga 100Fr mwanamuhaye ngo byibuze mugaragaze ko mumutabaye, kandi ko mwifatanije nawe muri ibyo byago, nk’Umwana wanyu. Uwo nuwo dushoboye kubabwira ba Nyakubahwa Mushumba. Nyamara se ni ryari duhora dusanga abakene bicaye ku muryango wanyu bategereje ubufasha? Ni byiza ko mubafasha, kandi ni inshingano zanyu. Natwe se tujye tuza kuhicara, dutegereje igihe mutubwirira ko nta mahane dufitanye? Cyangwa mwazashiraho umunsi Abapadiri banyu nabo bazajya baza kwifashisha, amazi atararenga inkombe.Twari twarishimye ko “intebe y’amaganya”,muri Economat, yavuyeho, ariko..izasubiraho.
Nyamara rero impamvu nyamukuru ituma iyo sanduku itajyaho ni ubwikunde bw’Abacures bumva bihagije, ku buryo nigihe bagira ibyago bataba bakeneye ubufasha buturuka ahandi, kuko umutungo w’Amaparuwasi bawugenga uko bishakira. Ntacyo twavuga kuri iyi ngingo ku bapadiri mwasumbishije abandi kuko bakorera Leta cyangwa Diyoseze, bahabwa imishahara ku giti cyabo,nyamara bakanabona na ya ntica ntikize ngo ni intentions de messes, iyo ibashije kuboneka,bayiteraho nabadafite icyo baronka buri kwezi. Abo se bo bakenera gufatanya na ba Vicaires ba NTAHONIKORAkoko? Kwaba ari ukwitesha agaciro cyane, mu kwifatanya nabo ba NTAHONIKORA. Ariko se ubundi iyo sanduku inagiyeho, nizo za Intentions de messes zikaba zitaboneka, cyangwa ziboneka igihe mubishakiye, iyo sanduku yo yajya ijyamo imisanzu ivuye he? Iki rero ni ikindi ikibazo gisanga ibindi uko bisanzwe, kikarushaho no kubikomeza kurushaho. Nyabuneka nimudushyirireho iyo sanduku, imisanzu nitwe tuzayitanga,kandi nitwe yazagirira akamaro.Byibuze Vicaire yajya abona aho aguza,igihe asumbirijwe, aho kujya kuguza mu banyamahanga.
Biracyaza…


text:
Ibikoresho
- Ifarini ibiyiko 6 binini
- utuvungu tw’udushishwa tw’indimu agace k’akayiko
- isukari ibiyiko 3 binini
- igi 1
- ikirahure cy’amata
- sucre vanille aga sashe 1
- amavuta
- Fata ifarini uyishyire mu gisorori
- shyiramo isukari, utuvungu tw’indimu, na sucre vanille , uvange neza
- koramo umwobo hagati ushyiremo igi wamennye , uvange n’ibifata ugende wongeramo amata kugeza ugize pate yoroshye isukika kandi yanoze. Vangisha akuma kabiginewe ariko niba ntako ufite ukoreshe ikanya .
- Fata ipanu uyishyushye , ushyireho akayiko kamwe k’amavuta gato, uyakwize ku ipanu hose
- sukaho ibiyiko bitatu bya pate ku buryo ikwira hose ntihagire isaguka cyangwa ngo ibe nke kandi ku buryo itagira umubyimba munini
- nimara gufata neza, nyuza ikanya mu mpande kugirango idafata, nimara gufata irange ku ruhande rumwe uhindure n’urundi
- naho nihafata irange, iraba ihiye uyikureho, n’izindi uziteke gutyo gtyo.
- Ni byiza gukoresha amata gusa, iyo wongeyemo amazi zifata ku ipanu


text:
Njyewe-“Hhhhh! Humura Shaddy, icara utuze nze ndebe uwo ari we, urabizi hano tuhimukiye vuba, ubu wasanga ari nk’ umuturanyi uje gutira umweyo cyangwa ikibiriti”
Mike-“Oya Bro, ahubwo se waretse akaba ari njyewe ureba uwo muntu ukomanze wowe ugasigarana n’ umushyitsi?”
Njyewe-“Hhhhh! Mike rwose, wiyibagije ko ari ninjye uzi inguni z’ urugo? Nawe uri umushyitsi gubwa neza my Brother”
Ako kanya narahagurutse ngana ku muryango ngikingura urugi natunguwe no gusanga ari Kate, akimbona ahita amwenyura,
Kate-“Gabby! Urajya hehe rero?”
Njyewe-“Ooooh my God! Kate? Ninde ukurangiye aha?”
Kate-“Hhhhhhh! Mufore nawe basi”
Njyewe-” Banza unyihoberere ibindi bize nyuma nako nta wundi ni Linda”
Nahobeye Kate ibicuro byose binshiramo. Disi isezerano ryari ryarindi ntabwo yigeze ambeshya, ngize ngo mutambutse twinjire mu nzu,
Kate-“No, Gabby! Ntabwo nicara, ahubwo nanze kugenda ntakubonye kandi wihangane ko…”
Njyewe-“Oya se kandi, ubwo se wahindura gahunda kandi wari wambwiye ko uzagenda ejo? Oya Ka! Nako uri kunkinisha wowe ndakuzi urabikunda”
Kate-“Gabby! Sha ntabwo ngukinisha, ndakubwiza ukuri”
Njyewe-“Uuuh! Bigenze bite se kandi?”
Kate-“Sha, byose erega ni Cedric ahubwo Imana imfashe nsange nta wundi mwanzuro bafashe”
Njyewe-“Uuuh? Ka! Ko unkuye umutima? Habaye iki? Mbwira, habaye iki?”
Kate-“Ahubwo tuzamuke nkubwira tugere ku muhanda mfate moto kuko isaha bampaye igeze ntaragerayo nabura amahirwe nari nafumbatijwe na Rugira”
Erega koko Kate yamfashe ukuboko, ibyo nibwiraga ko ari amashyengo biba impamo, tuzamuka tugana ku muhanda,
Njewe-“Ngaho mbwira Ka, ni iki gitumye uhita upanga kugenda?”
Kate-“Hmmm! Sha ubu niyanze, dore nari ndi kwitekerereza ukuntu ngiye kuza kukwisurira ngiye kubona mbona Boss arampamagaye arambwira ngo bitarenze saa kumi n’ ebyiri mbe ngeze mu kazi, ngo icyo banshakira ndakimenya mpageze”
Njyewe-“Ooohlala! Uracyeka ko baba bagushakira iki? Waje nta ruhushya se? Hari ibyo wasize udatunganyije se?”
Kate-“Ntacyo honey niyo mpamvu nanjye mpangayitse, eeeh! Tsiiiiii, Motal”
Kate yahagaritse moto arahindukira duhuza imboni maze ampa kiss ku itama yurira moto arampepera agenda atyo.
Moto yarenze nyireba nkoza ikiganza ku itama aho yari ampaye kiss nziza, mu kubyishimira ndamwenyura nibutse ko agiye ndetse bisa nkaho igikuba cyacitse ndongera mpindura isura mpina akagongo nsubira mu rugo
Nabaye ngikingura umuryango,
Shaddy-“Hmmm, nuko rero,ugeze muri Cartier utangira gutereta n’abayaya, ariko koko kuki Imana itabikoze ngo mugume hariya mwabaga byibuze ko hari umuzamu hatakandagirwaga n’inshakarafu?”
Njyewe-“Shaddy! Ko uri mwiza, ukaba ufite umutima mwiza, kuki wumva ko hari abantu hakaba n’ abandi? Abo wita inshakarafu si abantu nkawe?”
Shaddy-“Uzi ko ari byo we? Uwo muyaya se disi ngo yagukunze?”
Mike-“Hhhhhhh!”
Njyewe-“Ibyo tubireke, ahubwo nizere ko mutishwe n’irungu?”
Mike-“Ubu se Shaddy yakwicwa n’irungu mpari n’ ukuntu azi kuganira, ahubwo wari usanze ngiye kugura icyo kunywa, abashyitsi beza nabizanira impamba, ahubwo se kuri butike ni hehe ko nzi ko nta Cartier itagira ba mwenzangu na ba Kirimishuga?”
Njyewe&Mike-“Hhhhhhhhhhh”
Uwo Kirimishuga Mike yari aravuze yari umugore wari utuye hafi yaho twigaga, yacuruzaga igikoma, twajyaga dutorokerayo namwe murabizi ibyo muri internal, iyo twageragayo rero mbere yo kukinywa twamubazaga niba harimo isukari ya sawa sawa, tumwita Kirimishuga gutyo.
Doyen nako Mike yasetse ajya mu cyumba cyanjye, agaruka afite igikapu adusiga aho ajya kuzana icyo kunywa ku muhanda.
Amaze kugenda,
Shaddy-“Gabby! Utambeshye ninde wari uje kukureba, utanjijisha ni umukobwa numvise ijwi rye nubwo atari ryiza kurusha iryanjye, nako ibyo tubireke birasenya ntibyubaka, ahubwo bumba amaso nkubwire akantu”
Njyewe-“Shaddy! Mbumbe amaso kubera iki? Wakambwiye ndeba n’ intekerezo zanjye zikazajya zigarura ibyo bihe?”
Shaddy-“Oya sha, Gabby! Uranyishisha?”
Njyewe-“Reka reka sinabibasha, usibye no kubibasha sinanabitekereza, wantabariye umubyeyi birarenga ungira, aha turi ni ukubera abantu nkawe ntaguhisha ko Na Mike ari nkawe, ntabwo nakwishisha uwanyeretse umutima mwiza, bikaba urugero rw’ ibyishimo nifuza kuzabamo”
Shaddy-“Yoooooh, disi ntabwo nari nzi ko ari gutyo umfata, ndushijeho kugukunda kurusha uko nishimiye ko wanshimiye ubwo nakuzaniraga Papa, ngaho basi reka ngupfuke amaso”
Shaddy yarahagurutse nongera kureba uko yari yambaye numvaa…intoki ze no ku maso yanjye ngo baa!”
Numvise ntazi uko bigenze, burya umuntu uzagupfuka amaso uzitege ko ugiye gutungurwa,
Shaddy-“Ngaho komeza ubumbe amaso, urayafungura ari uko nkubwiye”
Ngihumirije,
Njyewe-“Shaddy! Mbisubiremo ndabizi ibyawe byose ni umutima mwiza, kuba unsanze aha ni intambwe ibihumbi wateye kubera Gabby utifite, umusore usonzeye indoto ze, ndabona ko waba ingeri, ingenzi n’ intore mu buzima bwanjye kuko aya mahirwe agira bacye, ndahumura amaso ari uko umbwiye”
Shaddy-“Good!” I like it”
Nakomeje guhumiriza hashize akanya gato numva ibisa n’ amashashi n’ ibikarito bifungurirwa aho,
Shaddy- “Ngaho bumbura amaso Gabby!”
Nkibumbura amaso nakubise imboni ku mpano yari ifunze neza, ndikanga, amatsiko ngira ntiyari kunyemerera nahise mfungura vuba imbano yari iri imbere yanjye…nasanzemo telephone, izi zigezweho bita smat phone.
Naratunguwe, Shaddy mureba mu maso nawe andebana indoro ivuze byinshi,
Njyewe-“Iyi telephone se…niyo ra cyangwa ni rwa radio?”
Shaddy-“Hhhhhhhhhh, Gabby! Iyi telefone ni iyawe, ni impano nakugeneye ngo ntazajya ngukenera nkagutumaho Mike nubwo musa”
Njyewe-“Ngo…ngo?”
Shaddy-“Yiiiiiiii, wibihisha, ishime sha”
Narahagurutse ndamuhobera, maze nawe ntiyampisha umutima mwiza we araseka ndetse arankomeza numva…aaaah,
Njyewe-“Sinzi uko nagushimira Shaddy! Gusa Imana iguhe umugisha, ibi nibyo nihungije kuva cyera, numva ko bitari ngombwa mu buzima, ariko uwatabaye umubyeyi wanjye nawe azi ikinkwiye, urakoze kandi mbisubiremo urakoze cyane”
Shaddy-“Urisanga sha, ongera umpobere nakubonyemo impano yo kubikora neza”
Arongeye mpobera Shaddy tukiri muri ibyo Mike aba arinjiye,
Mike-“Hhhhhhhhh! Ndabafashe, mugumisheho kugeza igihe mbahereye uburenganzira…nako si ibanga, murarekurana ari uko buri wese afashe icyo kunywa cye”
Mike naramwubashye dutegereza ko afungura agapfundikiye yari azanye, ampereza fanta…nako inzoga nari mbonye bwa mbere,
Mike-“Akita Bro, iyi bayita Amstel, ni inzoga nshya ya Brarirwa, igizwe n’ ikinyampeke cya mart ijana ku ijana, wooooow! Ikinyobwa gishya, ubuzima bushya”
Twahanye cheers turagotomera Shaddy na Mike batangira kunyereka uburyo telephone ikora, kuri uwo munsi numvise ubuzima koko bubaye bushya, nibonye mu isi ntari nzi ko ibaho.
Twatandukanye mbashimiye bitangaje, murabizi namwe iyo ubuzima buhindutse bikarushaho bubaye bwiza kurushaho uvuga amangambure, batashye basetse bya nyabyo.
Kuko nta muntu numwe uretse Teta wari warambwiye ko Impano ari ikitakirwa na benshi, ko amahirwe ari ukuyakira, ku mutima numvaga bindenze, guhera uwo munsi ntangira kuganira na Shaddy yewe no kujya ku ishuri numvise ntasiga telephone kubera we.
Njya kuva mu rugo ngo nsubire ku ishuri,
Linda-“Bro! Nubwo ugiye ariko udusize mu manzaganya, ubu ko ngiye kujya kuba kwa Cyuza na Cyusa bampaye impano yo gusigasira ubuzima bwanjye nubw’ uwo ntwite, Papa bizagenda bite?”
Njyewe-“Eeeh! Ese Papa ntabwo yakubwiye?”
Linda-“Ambwira iki se kandi?”
Njyewe-“Ibintu byahindutse, hano bagiye kuhavugurura, Papa agiye gutangira kuba kwa Patrona ubuzira kugaruka ngo Patrona asigaye amwishimira cyane kandi ni amahirwe menhi kuri twe, ubwo igihe kigeze ngo ujye kwa Teta, ndumva ibintu byose ari sawa?”
Linda-“Hanyuma se wowe nuzajya utaha uzajya uba hehe?”
Njyewe-“Eeeh! Ubwo se Cyusa yakwanga kunyakira? Mike yagiye he? Cyangwa Maama wacu Mama Cyusa? Erega hinduka umenye ko tutari aba cyera, ubu dufite umuryango uwakwanga aho mba yaba yiyibagije aho namumenyeye ndabyizeye hose hatugabiye ibyishimo byejo hazaza”
Linda-“Yoooh! Gabby ngaho genda Imana izabane nawe, uzige ushyizeho umwete, unyigire aho ntari dore njye nabuze ayo mahirwe nako nitesheje amahirwe”
Njyewe-“Urakoze mwana wa Maama, ndagukunda kandi nzabaho kuko uriho, ntidufite ibintu ariko nungutse ko dufite abantu, reka njye gufata minerval kwa Michou ubwo njyanye telephone nzajya mbahamagara”
Linda-“Ariko uzitonde iyo mpano ya Shaddy itazaba ikigusha ukazicuza nkanjye”
Njyewe-“Humura Li! Nta kibazo rwose ndi mukuru nzi icyo gukora, ariko kandi nabonye icyo abandi bari barandushije”
Linda yaramperekeje tugera ku muhanda nurira imodoka igana kwa Michou ninjira nisanga, ngeze muri salon ntungurwa no gusanga Kigingi na Alice, Papa na Mama wa Michou bicaye bagotomera akabobeza umuhogo…ndavuga agahiye
Mama Michou-“Yoooh Gabby kalibu bambe, mbega ukuntu imyenda y’ ishuri ikubereye”
Kigingi-“Hhhhhh, mutansetsa ndikumwe n’ umugore wanjye ngashwanyuka kandi nzi ko nta mugabo wereka muzitsa umugore we”
Alice-“Umva Cheri ra? Ahubwo se utayimweretse wayereka nde?”
Papa Michou-“Kigi! Attention! Nubwo wakocoye ariko jya wibuka aho wakuye Alice wibuke ko yareze Gabby useke na muzitsa igaragare”
Kigingi yanyemeje uko yarongoye Alice koco ntadutumire ndabyakira, ngo byose byari ukubera ubushobozi kandi koko ntiwagaya uguhishe mu mbere kuko mu ruganiriro uba wahabonye, ubushake bwari buhagije, Alice yabaye intwari yanga kuba nka wa mwari wabenze umwarimu .
Twaraganiye bishyira cyera Papa Michou yabikoze atagononwa ampa minerval n’ impamba mfata inzira njya ku ishuri,
Nagezeyo ndi igitangaza, ufite telephone nziza yari njye, ushaka amafoto meza yari njye, Shaddy umukobwa w’ umutima mwiza ntiyasibye buri munsi wo gusura,mu mpera z’ umwaka nsoza amashuri nibwo nicaye ku nkengero z’ ikivu ntangira kwibaza ari nako nivugisha
Njyewe-“Ese Kate yagiye hehe? Ndamuhamagara ntanyitabe rimwe na rimwe nkitabwa n’ abagabo, ubundi iyi telephone nyitunzemo iki? Ariko ni impano, nkomezwa no kuba mfite Shaddy unyitaho akambaza uko naramutse nuko niriwe,
Dore umwaka urashize ngiye kurangiza amashuri yanjye, ntazi uko Kate abayeho, Linda uba kwa Teta nawe ntazi amakuru ye, Cyusa yabonye amahirwe ajya mu butumwa bw’ amahoro, ariko se ko na Teta atazi amakuru ya Kate? Oya…uburakari Cedric yajyanye bikaba ngombwa ko bamuhamagara ku kazi igitaraganya ni iherezo ry’ urukundo rwacu…yego nibyo ni za nzozi rarose musezera ngiye aho ntazongera kumubona…. ese ubu koko nkore iki?…………………………..
Ntuzacikwe na Episode ya 70 ejo mu gitondo


text:
Ababyeyi benshi usanga bakunze kurakara cyane iyo abana babo bakosheje ugasanga batonganya abana babo cg bakabakubita nyamara ayo makosa wenda yoroheje bityo ntibamenye ko hari uburyo bakoresha bagahosha uburakari.
Ababyeyi benshi usanga bakunze kurakara cyane iyo abana babo bakosheje ugasanga batonganya abana babo cg bakabakubita nyamara ayo makosa wenda yoroheje bityo ntibamenye ko hari uburyo bakoresha bagahosha uburakari.
Kuvugira hejuru akenshi ababyeyi babikora iyo umwana akoze amakosa atuma umubyeyi arakara agahita amubwira n’ijwi rirenga amutonganya. Ibyo rero ntago ari byiza dore ko byigisha abana nabo kuvugira hejuru kandi bikanabereka ko udafite ubushobozi ku makosa bakoze.
Bituma kandi umwana agira ubwoba kurenza uko yamenya amakosa yakoze akikosora. Mu gihe rero udashaka gusakuza ibi ni ibyo wakora :
Tegura umunsi wawe : byaba byiza utangiye usenga ukanasoma amagambo aguha imbaraga uri bukoreshe ku munsi. Ibi bituma wirirwa utuje.
Tegura umwanya wo kubonana n’abana : mu gihe ugiye guhura n’abana, tangira utekereza ku buryo uri bubavugishe mu gihe bakoze amakosa utekereze cyane cyane ku makosa bakunze gukora atuma usakuza.
Irinde kirogoya : niba udakunda kurogowa mu byo ukora panga gahunda ku buryo mu gihe uba uri kumwe n’abana uba aribo ushyizeho umutima, ibyo ushaka gukora nta kikubangamira ugikore baryamye cyangwa bari ku ishuri.
Shyira mu gaciro : abana bakora amakosa amwe n’amwe adakanganye, kko kwiyanduza, kumena ibyo agiye kunywa, kwanga ibiryo bimwe na bimwe. Ishyire mu mutwe ko ari ibisanzwe ayo makossa ntakurakaze.
Iga guhumekera hejuru igihe warakaye : utangiye kumva uburakari buzamuka, humeka umwuka mwinshi witonze inshuro nyinshi, bizagufasha gutuza uburakari. Noneho uze kuvuga utuje
Imuka icyumba : niba wumva urakajwe n’ibyo umwana akoze cyangwa akubwiye, banza uve mu cyumba murimo, ufate iminota micye yo kubanza gutuza hanyuma ubone kumubwira icyo ushaka ko akosora.
Kuvuga wongorera : aho gusakuza, ahubwo wavuga wongorera, bituma abana babona ko hari igihindutse, bagatega amatwi kandi utabasakurije.
Rimwe na rimwe gusakuza ni ngombwa nko mu gihe uri kubuza umwana ikintu cyamumerera nabi,nko kugwa, cyangwa kujya mu muhanda ariko mu buzima bwa buri munsi ntago ari byiza kubikora kuri buri kosa umwana akoze.
Editor
Ibitekerezo
Ntabwo ari uguhumeka cyane, hatagira ubyitiranya no gusemeka! Ni uguhumeka neza, ushyitsa umwuka mu nda (deep breathing). Kanda hano umusubize
Mbeg'inama Nziza ! Harakabaho imirasire.com Kanda hano umusubize


text:
Iyo umurwayi agiye kwa muganga aramusuzuma akamenya uburwayi bwe uko bwifashe bityo akamugenera imiti ijyanye na bwo, akaba nta we aba yemerewe kuyisangira na we.
Kamanzi yagize ati “hari ubwo mu rugo haba hari imiti yagenewe umurwayi, undi babana yakumva atameze neza mu mubiri akayinywa kandi itaramugenewe.”
Akenshi ibyo bikorwa mu gihe umuntu yumva aribwa umutwe agahitamo kwivura magendu, akaba yafata ibini abonye hafi, ibyo bigira ingaruka zirimo kurembera mu rugo na nyirayo ntakire kuko aba atarayinyoye ngo ayimare.
Kamanzi yakomeje avuga ko byaba byiza umuntu agiye kwivuza mu gihe yumva atamerewe neza ntasuzugure uburwayi ngo buroroshye atangire kwivuza magendu.
Benegusenga BĂ©athe umujyanam w’ubuzima mu Murenge wa Isangano mu Karere ka Kicuriko, yatangaje ko atari byiza ko umurwayi anywa imiti atahawe n’umuganga kuko we ubwe ntiyamenya uko indwara ye imeze.
Uwo mujyanama yagize ati “muganga we nyine ni we umenya umuti w’indwara iyi n’iyi nta mpamvu yo kuyisangira cyangwa kwivuza magendu.”
Nta burenganzira umuntu aba afite bwo kwivura kuko bishobora gutuma akurizamo ubundi burwayi cyangwa kubura ubuzima.
Chantal Uwizeyimana (Izuba Rirashe)


text:
Nyuma y’ibyumweru bitatu umunyamakuru akaba n’umushyushyarugamba, Anita Pendo yibarutse imfura, yanditse amagambo ashushanya uburyo yari anyotewe no kwitwa umubyeyi, ngo umuhungu we nakura azamwereka inzira yo gucamo muri ubu buziuma.
Abinyujije kuri instagram, anita yashyizeho ifoto ateruye umwana we ariko yirinda kugaragaza isura, maze yandikaho amagambo yuje urukundo rwinshi umubyeyi agirira umwana we.
Yamubwiye ko amukunda cyane bihebuje ndetse yongeraho ko nubwo umwana we atabasha gusoma ubu butumwa ariko yizeye ko naramuka akuze azabusoma .
Yagize ati:”happy 3 weeks son (ibyumweru bitatu uvutse), ndabizi uzakura usome iyi message,uri ibyishimo byanjye, uri imbaraga zanjye, nzahorana nawe muri byose mu gihe Imana izaba ikintije ubuzima,nzagufata ukuboko nkwereke inzira y’ubuzima...
Yungamo ati "Ndagukunda kandi nzahora ngukunda kuko ndi mama wawe,ni byinshi mfite byo kukubwira ariko nzabikubwira igihe cyabyo kigeze.Imana yarakurinze ,yabanye natwe, n’ubu ikomeje kuturinda ndishimye.my son, RNT”.
Nyuma y’ubutumwa yakirijwe amashyi n’impindu, abandi bamwifuriza gusubirayo nta mahwa. Mu bitekerezo birenga mirongo itanu, abakunzi be bashimangiraga uburyo ari umugore wizihiwe n’urugo.
Yoooo, Imana izafashe uwo mwana disi, kandi nawe Anita Imana ikomeze ikurinde uzagukane imbaraga wongere uduhe nkuko waduhaga ibiganiro byiza.
Murakoze kubw’Inama yo gusoma Bible uduhaye ariko reka nkwibarize: "Uravuze ngo Anita yabyaye bitanyuze mumategeko ababyaye bayanzuzemo babyara bate?babyara binyuranye nuko Anita yabyaye?Ndabyemera ko yasamye inda abantu tutabizi ko afite umugabo ariko Imana yaribizi kuko bajya gukundana Imana yarabirebaga, Ibyo abantu bita gusezerana imbere y’Imana njye numva ataribyo ahubwo nugusezerana imbere yabantu kuko nibo batazi ko umusore n’inkumi bamaze gukundana bakemeranya kuzabana ubuzima bwabo bwose Imana iba ibizi!niba unyomoza kuresha ibyanditwe unyereke ingero zabakurambere bacu batunganiye Imana n’insengero basezeraniyemo!ikindi Idini ntirizageza umuntu mw’ijuru ahubwo azagezwayo no kwizera ukuri yamenye akagukurikiza niba ubihakana mbwira Idini Mose,Elia na Enoki basengeragamo?Ntugacira mugenzi wawe urubanza kuko ntuzi aho azihanira ibyaha bye!Murakoze.
Ni byiza GUSENGA.Gusa tugomba kwibaza niba imana yumva amasengesho yose.Abantu bakeka ko imana yumva abantu bose basenga.Ntabwo aribyo.BIBLE itanga ingero 2 zerekana ko imana itumva abantu bose basenga.Muli YOHANA 9:31,havuga ko imana itumva abanyabyaha banga kwihana.Naho muli Matayo 15:9,havuga ko imana itumva abantu bigisha ibinyuranye n’ibyo Bible ivuga.Kubera ko ANITA yabyaye bitanyuze mu mategeko,sinzi niba yarasabye imana imbabazi kandi akihana,ntazongere.Niba ataribyo,ntabwo imana ishobora kumva amasengesho ye,dukurikije Yohana 9:31.
Abantu nyamwinshi barasenga.Ariko abo imana yumva ni bake,dukurikije ibyo Bible ivuga.Urundi rugero rujyanye na Matayo 15:9,amadini yigisha ibintu bivuguruzanya.Dukurikije iryo somo,amadini menshi ntabwo imana iyemera.Urugero,aba Brahnamu bavuga ko nta yindi mana ibaho,uretse YESU.Abahamya ba Yehova,bakigisha ko nta yindi mana ibaho,uretse SE wa YESU witwa Yehova.ADEPR,aba Diventists,aba Gatolika,bakigisha ko hari imana Data,imana Mwana n’imana Mwuka wera.Ngo ariko ntabwo ari imana 3,ahubwo ni imana imwe gusa.Ntabwo imana yakemera aba bose,kuko bavuguruzanya.
Tujye twiga Bible neza,kugirango tugenzure niba aho dusengera bigisha ibintu bihuye na Bible.Ntabwo imana yaba YESU gusa,hanyuma ngo ibe YEHOVA gusa cyangwa Ubutatu.Muli aya madini uko ari 5 navuze,imwe gusa niyo yigisha UKURI,abandi barabeshya kandi kubera ibyo,imana izayarimbura kuko muli 2 Abakorinto 1:7-9,havuga ko ku Munsi w’Imperuka,imana izica abantu bose batayizi.Na none Ibyahishuwe 18:4,hadusaba gusohoka mu madini yigisha ibinyoma.
Ngo nitwanga kuyavamo,imana izaturimburana nayo ku Munsi w’Imperuka.Niyo mpamvu tugomba kwiga Bible neza.
Aya masomo menshi nabahaye,nyazi kubera ko nemeye kwigana Bible n’abantu bayizi,bataryarya yangwa batagamije icyacumi nkuko Pastors babigenza.Nawe niba wifuza kuyiga,duhe address yawe,tuzayikwigisha ku buntu,kandi tugusanze iwawe.Soma Yohana 8:32 kugirango wumve akamaro ko kwiga Bible neza.Wivuga ngo "ntiwabona umwanya".MERCI.


text:
S/E yari yatwaye Etat civil nawe kuri terrain.
Nuko bababaziyuko ntacyo baryaho bakabikora ukobashatse.inzego zibanze sikora nabi cyane ntushobora kugenda umunsumwe Ngo bakemure ikibazo ntibibaho usuburayo kabiri.
Mu gihugu nk’u Rwanda giteye imbere muri communication, ikintu nk’iki ni icyo kugawa rwose!. Bitwaye iki kuba Umuyobozi yabwira abantu ko ari bukererwe bagategereza babizi cyane cyane ko ziba ari impamvu zumvikana zamukerereje? Iyo niyo serivisi nziza duhora twigishwa.
Niba Gitifu yari muyindi mirimo se, kuki ushinzwe irangamimerere Atari ahari ngo byibura abasobanurire impamvu badahari!?
Abantu bajye bagira gahunda niyo nshingano ya bayobozi kwiregura kwabo sibyo abaturage badahari abayobozi ntibaba ho abakwe, barara kumurenge gute! kubera umuntu umwe akarere gafite, ba gitifu bangahe! kuburyo umwe agize ikibazo undi wundi murenge, ataza, ngo abasezeranye cyangwa bo bakajyayo, aha siho hambere, bibaye niba batazi uko bakemura ikibazo havutse, ikindi bajye bishyura ibihombo, batera abaturage ngo ntahandi babaza
Ubwo se koko iyo bababwira ikibazo bagategereza babizi!!!!!!! jye mbona abayobozi basa nabasuzugura abayoboke pe, ukabona umuyobozi araje nyuma yamasaha nka 2 ati "sorry twabatindiye haribyo twariturimo" bene iyo myitwarire siyo rwose iragayitse, jye gitifu ndamugaye cyane yagombye kuba yabwiye abasezerana ikibazo yagize kikagezwa kubatumirwa bakarindira bihanganye cyangwa bakajya murizagahunda zabo bakagaruka amasaha ageze. bayobozi mureke beniyo myitwarire siyo namba.


text:
Mu rukundo, usanga akenshi buri wese afite icyo yifuza kurusha ibindi byose umuntu yaronka mu rukundo ariko ugasanga buri wese afite icyo yifuza kandi ararikiye kurusha ibindi.
Rimwe na rimwe, inzozi za nyirigukunda ntiziba impamo bitewe no kutagera kucyo yifuzaga. Benshi bibaza uko wakitwara ngo ugabanye ibyago byo kuba wazahangayikishwa n’urukundo mu gihe ibyo wifuzaga bitabaye impamo.
Nk’uko umuhanga mu by’imibanire y’abantu Sylvaine Pascual yabitangaje, akenshi gushengurwa n’agahinda ku rukundo rutagenze uko wabyifuzaga, ntibiterwa akenshi n’ikosa ry’urukundo ahubwo biterwa no gutekereza ko uwo ukunze azahaza ibyifuzo byawe bityo atabihaza ukangizwa n’agahinda akenshi ugorwa no kwihanganira.
Umuti watanzwe kenshi n’inzobere, ni ukwiyumvisha ko uwo ukunda atazarangiza ibyo wifuza byose kandi ntumuhe ububasha burenze bwo kuba yatuma ubuzima bwawe bw’uzura umunezero cyangwa agahinda. Nk’uko abahanga mu mibanire bakomeza kubitsindagira, ni ingenzi kumenya ko uwo urimo wihebera ari umuntu ufite ibyiza ndetse n’inenge.
Urukundo rushobora kubabaza rukageza ndetse n’aho nyirukunanirwa kubyakira yahungabana mu mutwe bikabije, ariko nubwo iteka nyiri guhemukirwa mu rukundo atariwe ubw’itera, hari ubwo kurembywa n’ingorane z’urukundo aba ariwe ubwitera cyane cyane iyo yeguriye uwo yakunze ububasha bwo kugenga umunezero we cyangwa agahinda ke.
Ibyiza n’ibibi byo gukunda umuntu ukamwimariramo
Shyiraho Igitekerezo!
Subscribe to: Post Comments (Atom)


text:
Iki giterane kiratangira kuri uyu wa Gatandatu tariki ya 30 Ukuboza 2017 saa munani, kikazasozwa ku Cyumweru saa moya, abantu bakomeza gutarama bategereje ko umwaka urangira bakinjira mu mushya bari imbere y’Imana.
Umuyobozi ukuriye itorero rya ADEPR Kabagari, Pasiteri Pascal Habimana yatangaje ko muri iki giterane byitezwe ko abitabira bazahemburwa mu buryo bw’umwuka, bagashima Imana ndetse bagafata ingamba z’uburyo bazitwara mu mwaka mushya ugiye gutangira babifashijwmo n’Imana.
Yagize ati “Hitezwe ko abantu benshi bazahembuka mu buryo bw’umwuka ariko bakazanakora isuzumamikorere ngo harebwe niba ibyo bari biyemeje kugeraho mu rwego rwo kwiteza imbere byaragezweho kuko roho nzima ikwiye gutura mu mubiri muzima.”
“Hazanagarukwa ku buryo bwo gufata ingamba ngo umwaka uje uzabe uw’iterambere rihindura imibereho bityo dukorere ijuru ariko mu gihe tutararitaha tunabeho neza mu miryango yacu”.
Iki giterane kizasusurutswa n’abavugabutumwa bakunzwe barimo uwitwa Nyagasanaribuka Roth, Chorale Integuza ya ADEPR Kacyiru hamwe n’izindi zo mu Kabagari zirimo Omega yateguye iki gikorwa, Bethesida na Goshen ndetse n’umuhanzi Giramahoro Claudine.
Ubuyobozi bwa ADEPR Kabagari bukomeza buvuga ko iki giterane ari umwanya mwiza wo gushima Imana ku byo yakoreye abantu mu bihe byatambutse by’umwihariko muri uyu mwaka ushize. Insanganyamatsiko yacyo igira iti “Nibutse iminsi ya kera nkuramburiye amaboko.”


text:
Muri iki gihe u Rwanda rwibuka Jenoside yakorewe Abatutsi mu 1994 ku nshuro ya 23,ugasanga abahanzi batandukanye basohora ibihangano bikubiyemo ubutumwa bw’ihumure no kunga Abanyarwanda, ku muhanzi Simon Bikindi kimwe na bagenzi be mbere ya Jenoside wasangaga akangurira abanyarwanda kwangana ashingiye ku moko byanaje guhembera Jenoside yakorewe Abatutsi.
Muri iki gihe u Rwanda rwibuka Jenoside yakorewe Abatutsi mu 1994 ku nshuro ya 23,ugasanga abahanzi batandukanye basohora ibihangano bikubiyemo ubutumwa bw’ihumure no kunga Abanyarwanda, ku muhanzi Simon Bikindi kimwe na bagenzi be mbere ya Jenoside wasangaga akangurira abanyarwanda kwangana ashingiye ku moko byanaje guhembera Jenoside yakorewe Abatutsi.
Bumwe mu buhamya bw’abazi uyu mugabo kuva na mbere bavuga ko bakuze bumva ibihangano by’uyu muhanzi bakanabikunda cyane, ngo yaririmbaga indirimbo nziza zitera umunezero,izishishikariza abaturage kubahiriza gahunda za leta ariko akagira n’izikangurira Abahutu kwanga Abatutsi.
Bikindi ngo yari umuhanzi ukunzwe ufatwa nk’inararibonye y’umuhanzi nyarwanda aho yaririmbaga mu njyana za kinyarwanda yifashishije ibikoresho gakondo ariko ngo ntiyakozwaga imbyino yitwa Umushayayo kuko yayitiriraga Abatutsi ahubwo akimakaza imbyino z’Ikinimba kuko ngo zari zibereye Abahutu.
Bikindi yari umuhanzi w’icyamamare udasanzwe mu Rwanda kuko yakinaga Ikinamico,akaririmba akora n’amatangazo yamamaza,gusa ahanini ibyinshi yakoraga byaganishaga ku macakubiri yaje no guhembera Jenoside yakorewe Abatutsi.
Umuhanzi akaba n’umunya Politiki Simoni Bikindi yavutse Tariki ya 28 Ukwakira mu mwaka wi 1954 avukira mu cyahoze ari komini rwerere Perefegitura ya Gisenyi, ubu ni mu ntara y’Uburengerazuba , Akarere ka Rubavu.
Mu mwaka wi 1994 Bikindi Simon yakoraga muri minisiteri y’urubyiruko n’amashyirahamwe aha kandi uyu Muhanzi Simon Bikindi Yayoboraga Itorero ryitwaga Irindiro .
Ikindi kandi nk’uko byakunze kugaragazwa n’ubushinjacyaha bwabigaragaje yari umwe mu bayobozi w’ishyaka rya (MRND) ryagize uruhare rukomeye muri Jenoside yakorewe Abatutsi ryashinzwe na Perezida wa Leta yacyuye igihe Yuvenali Habyarimana.
Abinyujije mu buhanzi bwe ndetse n’indirimbo yaririmbaga, Simon Bikindi mu mwaka wi 1994 yagize uruhare runini mu gushishikariza Abahutu gutsemba Abatutsi cyane ko Indirimbo ze zabaga zigizwe n’amagambo yuzuye urwango ashingiye ku ivanguramoko n’amacakubiri .Aha kandi ibi yabifashwagamo n’iri torero ryitwaga Irindiro yari abereye umuyobozi.
Uyu muhanzi Simon Bikindi yari umuntu umwe mu bavugaga rikijyana kuri iyi Leta ya Perezida Habyarimana Yuvenali bitewe n’uko yari umuntu wa hafi wa Perezida, dore ko banavukaga muri Perefegitura imwe ariyo Gisenyi.
Ibi ni bimwe mu byaherezaga imbaraga no kurushaho kugirirwa icyizere n’abanyarwandak’uyu Muhanzi Bikindi Simon.
Umuhanzi Bikindi Simon yaje kuregwa ibyaha bya Jenocide yakorewe Abatutsi muri mata 1994.
Hari ku italiki o2 Ukwakira 2008 ubwo urukiko mpuzamahanga rwashyiriweho u Rwanda, Arusha muri Tanzania rwakatiye umuhanzi akaba n’umuririmbyi Simoni Bikindi igifungo cy’imyaka cumi n’itanu rumaze kumuhamya icyaha kimwe cyo gukangurira Abahutu gutsemba Abatutsi.
Uru ruhare rwe mu gukangurira Abahutu gutsemba Abatutsi rwagaragaye mu ndirimbo eshatu ze arizo “Twasezereye ingoma ya Cyami, Nangabahutu, Bene Sebahinzi”.
Izi ndirimbo zakoreshejwe cyane n’amashyaka mu gutegura no gushyira mu bikorwa Jenocide yakorewe Abatutsi muri Mata 1994 .Izi ndirimbo abacamanza basanze zari zikubiyemo ubutumwa buhamagarira Abahutu kunga ubumwe bakikiza inyenzi(Abatutsi) ndetse no kubakangurira kubanga .
Ubundi Bikindi yari yarafashwe mu mwaka wa 2001 ahita atabwa muri yombi kugeza ubwo yashyikirizwaga uru rukiko rwa Arusha rwamukatiye imyaka 15 y’Igifungo akimara guhamwa n’ibi byaha yaregwaga.
Bikindi Simon kandi azwi cyane kuri disikuru yigeze kuvuga muri Kamena 1994, aho yaba yarakanguriraga Abahutu guhaguruka bakica Abatutsi. Bikindi kandi azwi nk’umuntu wahimbaga indirimbo zanyuraga no kuri Radiyo y’igihugu, ngo zikaba zaravugwagamo ko Abatutsi aribo ntandaro z’ibibazo by’u Rwanda, ngo bakaba n’abanzi.
Ndacyayisenga Fred


text:
Abahinzi barenga ibihumbi bine bakorera mu mirima y’icyayi cyo mu bibaya bya Kinihira bihuriweho n’imirenge ya Rukozo, Cyungo, Buyoga, Tumba na Bushoki yo mu karere ka Rulindo batangiranye n’umwaka wa 2013 bongezwa amafaranga bakorera.
Nyuma y’aho abakozi bakora muri iyi mirima bagaragarije kwinubira umushahara bahabwaga, ikibazo cyabo cyabonye igisubizo, kuko umukozi wa nyakabyizi azajya ahabwa amafaranga magana cyenda (900 frw) ku mubyizi, mu gihe ubundi bahabwaga 500. Umusoromyi w’icyayi uhembwa kubera icyayi yasoromye, ubundi bahabwaga amafaranga 26, azajya ahabwa 28 ku kilo, yamaze no gutangirwa ubwiteganyirize mu kigo cy’igihugu cy’Ubwiteganyirize (RSSB).
IGIHE ubwo cyasuraga abahinzi mu mirima y’icyayi badutangarije ko aya mafaranga akiri make ariko ko bitandukanye n’uko byari bisanzwe. Ndahumuzungu Callixte yadutangarije ko izamurwa ry’ibiciro ribashimishije, ubu ngo bakaba basigaranye ikibazo cy’uko batarabona inkweto zo kuzajya bajyana mu murima w’icyayi ndetse n’amakote.
Umuyobozi mukuru wungirije wa Koperative y’abahinzi b’icyayi ASSOPTHE Dusabimana Francois, yatangarije IGIHE ko bakomeza gukora uko bashoboye kugira ngo abahinzi b’icyayi bibumbiye muri iyo Koperative bakomeze kugira ubuzima bwiza. Yakomeje avuga ko ubwo bamaze gukemura ikibazo cy’amafaranga ahabwa abahinzi, bagiye gukurikizaho kubashakira ibikoresho birimo inkweto zabugenewe ndetse n’amakote.
Habineza Jean Marie Vianney umucungamari wa Koperative ASSOPTHE avuga ko ibikorwa byayo bifitiye akamaro Abanyarwanda bose muri rusange kuko imirimo bakora yinjiriza igihugu amafaranga y’amadevize.
Aba bahinzi b’icyayi bibumbiye muri iyo koperetive basarura toni ibihumbi icumi bakinjiza amafaranga angana na Miliyari imwe na miliyoni magana abiri na mirongo itatu (1,230,000,000 frw) mu gihe cy’umwaka.


text:
Umunsi w’ubukwe ugomba kugusigira ibintu utagomba kwibagirwa mu buzima bwawe, iyo rero bitatekerejweho bishobora gutuma usigarana inzibutso mbi muri wowe.
Hari ibintu umukobwa ugiye gushyingirwa agomba gutekerezaho bijyanye n’ijoro ribanziriza umunsi wo gushyingirwa kuko kutabimenya bishobora kumutera ikibazo gikomeye.
1. Kumenya koroshya ibintu
Bitewe n’uko gutegura ubukwe bivuna ku mpande zombi, umusore cyangwa inkumi bose baba barananijwe n’imyiteguro, uba ugomba gufata ibintu nk’ibyoroshye.
Mu ijoro ribanziriza iryo muzashyingirwamo mugomba kumva ibintu kimwe ku buryo umunsi w’ubukwe mwese muba muhuza nta gusobanya.
Birababaza iyo umunsi w’ubukwe ugeze umugabo cyangwa umugore hari ibyo batarimo kumva kimwe bari mu byerekezo bitandukanye.
2. Gutekereza ku mibonano mpuzabitsina
Kuba wararyamanye n’uwo mugiye kubana mbere y’ubukwe, ntibivuga ko ubwo ibintu byose bijyanye n’imibonano mpuzabitsina ubizi. Ugomba kumenya ko imibonano wakoze mbere y’ugushyingirwa itandukanye cyane n’imibonano uzagira umunsi wo gushyingirwa.
Hari ibintu uzakora utakoraga ku buryo umugabo wawe azakwishimira birenzeho. Rimwe na rimwe hari ibyo umuntu aba yiteze uko biri bugende, ariko iyo byanze urababara cyane; bisaba ko byose ubitekereza mbere ndetse n’uburyo uzabikoramo.
3. Iyibagize ahashize hanyu
Mu ijoro ribanziriza iryo uzashyingirwamo, ugomba kwiyibagiza ibyo wagiye unyuramo n’umukunzi wawe. Ugomba gusaba Imana ikaguhindura kuko ugushyingiranwa niryo ntangiriro y’urukundo ku bashakanye ntabwo ari iherezo ryarwo.
Ugomba kumva ko mu rugo uzahora uri ku ishuri wiga ibintu bishya kurenza ko wakwishyiramo ko mu buzima nta gishya kibamo.
Abemera Imana bavuga ko ubuzima bw’urugo iyo butaragijwe Imana busenyuka, ni byiza rero ko uburagiza Imana no mu ijoro ribanziriza iryo kubwinjiramo.
4. Tekereza ko atari ibintu byoroshye
Ugomba gutekereza ko uzasoma umugabo wawe utamwishisha, hari ubwo byagutera ubwoba n’isoni ariko tekereza ko bizabaho. Ugomba kuzirikana ko ibyo ubona muri za filime atari byo nyirizina bizakubaho kuko buri rugo rwubakwa ukwarwo.
Hari ubwo umuntu ashyingirwa yagera mu cyumba yabona umugabo we uko ateye agaseka cyangwa akanga ko bajyana mu bwiyuhagiriro. Ibi si byiza, wowe ugomba kugenda uziko utazabikora.
5. Menya ko muzaganira
Mbere y’ijoro uzashyingirwamo ugomba kumenya ko mu ijoro ryanyu rya mbere mwashyingiwe muzaganira, akamenya icyo ubitekerezaho, akakumara impungenge ufite zo mu buriri.
Ugomba kumubwira uko wumva umerewe mu gikorwa cy’abashakanye, ntabwo wavuga ngo aribuze kubyimenyera kuko ntabwo aba azi niba urimo kubyishimira nk’umunsi wanyu wa mbere cyangwa birimo kukubabaza.
6. Kwishimira imibonano by’umugore ni mu mutwe
Menya ko kugira ngo uzashimishwe n’imibonano mpuzabitsina bitangirira mu mutwe wawe.
Mbere y’uko ushyingirwa ugomba kumenya ko ugomba kujya mu gikorwa wagishyize mu ntekerezo, wacyitayeho kuko aribwo gishobora kukuryohera.
7. Imibonano mpuzabitsina ishobora kukubaza
Menya ko niba aribwo bwa mbere ugiye gukora imibonano mpuzabitsina ishobora kuzakubabaza mu ijoro rya mbere. Niko kuri guhari , ugomba kubabara gahoro igihe utabigizemo ubwoba bwinshi.
Hari imikaya iba igiye gutangira gukora yari imaze igihe idakora, ugomba rero kubifata nkaho uri muri siporo ugakomeza kujya uzikora aho kuzitinya.
8. Umunsi wo gushyingirwa ni ijoro ryo gutangira gukundana kwanyu
Ugomba kumenya ko ijoro ryo gushyingirwa aribwo ugomba gutangira gukunda cyane uwo mwashakanye niyo ibyo wari umwitezeho byaba atariko byagenze.
Ijoro ryo gushyingirwamo riba rimwe, niyo mpamvu ugomba kuryitwaramo neza rikagusigira urwibutso ruzatandukana n’andi majoro yose.
9. Wikwishyiramo ko gutera akabariro ariho ruzingiye
Ugomba no gutekereza ku bijyanye n’imibanire yawe n’uwo mugiye kujya mubana amanywa n’ijoro.
Ese ndamwubaha, ndamutetesha, mwitaho se? Kuko ibyo byose iyo bigenda neza nibwo n’ibyo gutera akabariro bibashimisha.
10. Ugomba kugira umujyanama mwiza
Kuko mu buzima hatabamo ibyiza gusa, ugomba gutekereza ko mbere yo kwinjira mu rugo ugomba kugira umujyanama mwiza, ushobora kwiyambaza ukamubwira ikikuri ku mutima igihe hari ibitagenda neza.
Ntuzahaguruke ngo ujye gushyingirwa utarabona inkoramutima wakwisangaho igihe ubuzima bw’urugo bwagushavuje.
Hari byinshi buri wese yatekerezaho mu ijoro ryo kujya gushinga urugo haba ku musore cyangwa se inkumi gusa icy’ingenzi ni uko mutakwibagirwa gusenga Imana ngo ibibafashemo.


text:
Rulindo: Abafatanyabikorwa b’akarere JADF barasabwa kwegera abagenerwa bikorwa mu mirenge.
Nk’uko bisabwa n’abayobozi ba JADF mu karere ka Rulindo ,ngo abafatanyabikorwa barasabwa kwegera abaturage mu mirenge,bityo abaturage bakabasha kugira uruhare mu bikorwa  bibakorerwa.
Aba bayobozi kandi ngo basanga abafatanyabikorwa b’akarere nibaramuka begereye abaturage bizatuma abaturage babasha gusobanukirwa neza imirimo cyangwa se ibikorwa bya JDAF mu karere,ngo kuko hari aho usanga abaturage batarasobanukirwa neza imikorere ya JADF.
Kuri uyu wa kane tariki ya 25/4/2013,ubwo abagize komite ya JDAF mu karere ka Rulindo ,basuraga imirenge itandukanye igize aka karere,basabye abafatanyabikorwa b’akarere ko bajya bakorana cyane n’abaturage.
Impanvu ngo ni uko ari bo baba bakorerwa ibyo bikorwa ,bityo nabo ngo bakaba bagomba kujya bagira uruhare rugaragara mu bibakorerwa.
Ibi kandi ngo abagize komite ya JADF basanga bizatuma n’abaturage barushaho guha agaciro ibikorwa biba bibakorerwa mu rwego rwo kubibungabunga,bityo nabo babishoremo imbaraga zabo,aho kwicara ngo barebere kandi hari icyo nabo bakagombye gukora kandi banikorera.
Umwe mu mirenge yasuwe,umurenge wa Murambi,abafatanyabikorwa bawo, bagaragaje bimwe mu bikorwa bagiye bakora ,banagaragaza ibyo bateganya kuzageraho mu minsi iri imbere.
Bagaragaje kandi impungenge n’imbogamizi bagenda bahura nazo mu kazi kabo,aho abagize komite ya JDAF ku rwego rw’akarere babijeje ubufatanye no kubashyigikira mu bikorwa byose biteza abaturage imbere hamwe n’ igihugu muri rusange.
Bucyeye Igacienne,umunyamabanga uhoraho wa JDAF mu karere ka Rulindo,yasabye abayobozi muri uyu  murenge ko batagomba gufata abafatanyabikorwa nk’abantu baza bazanye amafranga gusa,ko ahubwo bagomba no kunva ko bazanye inama n’ibitekerezo byiza kandi byubaka.
Yagize atiâ€JDAF si amafranga gusa,ahubwo ni inama zubaka kandi zifitiye abaturage akamaro.Inama zishobora kubereka inzira bashobora kunyuramo ,nabo ubwabo bakabasha kwiteza imbere.Abafatanyabikorwa b’akarere kandi ,ni abantu bose bashobora kugira umusanzu batanga mu kubaka igihugu.â€
Umunyamabanga uhoraho wa JDAF akaba yasabye abafatanyabikorwa b’akarere, muri uwo murenge wa Murambi, ko bakomeza kurushaho kwegera abaturage, babakangurira kugira uruhare mu bikorwa bimwe na bimwe biba bibakorerwa.


text:
Gatsibo: Hatangijwe itorero ry’igihugu mu Mirenge ku rwego rw’Akarere
Uyu munsi tariki ya 15 Gashyantare nibwo hatangijwe gahunda y’itorero ry’igihugu mu Mirenge ku rwego rw’akarere. Mu Karere ka Gatsibo iyi gahunda ikaba yatangirijwe mu Murenge wa Kabarore.
Iyi gahunda igamije kwigisha abanyarwanda mu nzego zose amasomo ajyanye n’uburere mbonera gihugu hibandwa cyane ku mateka yaranze igihugu cyacu, nkuko bitangazwa na Upfuyisoni Bernadette uhagarariye itorero ry’igihu mu Karere ka Gatsibo.
Upfuyisoni yagize ati:â€iyi ni gahunda y’itorero ry’igihugu mu gihugu cyose, aho tuzigisha abatura Rwanda amasomo ajyanye no gukunda igihugu, ibi bikaba byarahozeho kuva na mbere mu Rwanda rw’abasogokuruza, twizeye rero ko bizafasha mu gusigasira ubusugire bw’igihuguâ€.
Abaturage bazajya bigishwa hakurikijwe ibyiciro, bakaba bari mu byiciro bitatu aribyo abari hagati y’imyaka 3 kugaza ku myaka 13, hakaba ikiciro cya kabiri kigizwe n’abari hagati y’imyaka 15 kugeza kuri 35, n’ikiciro cy’abasheshe akanguhe.
Muri uyu muhango herekanwe n’ibikorwa byagezweho n’abaturage mu rwego rw’ubuhinzi n’ubworozi, ikoranabuhanga hakaba hanabaye igikorwa cyo kugabirana aho inka ebyiri zahawe abatishoboye.
Gahunda y’itorero ry’igihugu igamije kubaka igihugu gifite abaturage bagikunda, bafite uburere, basobetse ubumwe byose mu muco uranga abanyarwanda.


text:
URUKUNDO
Dore ibintu wakorera umukunzi wawe akifuza kukugira umugore bidatinze
Abakobwa benshi bari mu rukundo ruhamye baba bifuza umusore ufite gahunda yo kubagira abagore babo Nyamara abasore bakunze kubahemukira bagamije kubangiza mumutwe barangiza bakabanga. Ibi bintu bitatu by’ibanze bizagufasha bitume umuhungu yumva atabaho atagufite agahita yifuza kugushyira mu rugo.
1. Horana na we mu buryo bumwe cyangwa ubundi
Aha wakwibaza uti se uzahorana na we mu buhe buryo? Ushobora kuvuga uti sinabishobora byatuma ndeka akazi cyangwa indi mirimo ya buri munsi. Gusa hano icyo nshaka gusobanura ni uko ugomba kujya umusura bihagije kandi mwaba mutari kumwe ukanjya umuhamagara kenshi gashoboka kandi ukarushaho kujya umubwira amagambo y’urukundo menshi ukamutaka bihagije.
Aha ushobora no gukoresha ubundi buryo bwose bushoboka bwo kuganira na we mu butumwa bwanditse ukoresheje telefone yawe ku buryo byibuze mu munsi umukunzi wawe agiraumwanya wo kugutekerezaho kubera ubutumwa wamwandikiye.
2. Mwereke ko uri uw’agaciro kuri we kandi ko akubuze yaba ahombye
Ntukumve ko kuba ukundana n’umuntu runaka bihagije mwereke ko kuba mukundana ari amahirwe yagize kandi ukore ibidasanzwe ujye ugerageza umutungure na we bizajya bituma aguha umwanya munini kandi mu byo atekereza ntakabuza uzajya uzamo buri munsi.
Bitewe n’ibyo umukorera azageraho abone ko kuba yarakundanye nawe ari amahirwe adasanzwe kuburyo yumva nakubura nta mukobwa nkawe yakongera kubona.
3. Hanga udushya mu rukundo
Umukbwa afite uburyo bwinshi bwatuma umuhungu amakunda bundi bushya nkaho aribwo agitangira, icyo usabwa gusa nukugaragara mu buryo butandukanye ku buryo akubona akabona ko wahindutse mbega ugahora urangwa n’udushya.
Iyo umukunzi wawe ahora akubona mu buryo bumwe, ageraho akakubona nk’umuntu usanzwe ku buryo akubona akabona uri umuntu usanzwe, ariko iyo umutunguje agashya ukaza hari utuntu wahinduye abona uri umuntu mushyashya akaguhanga ijisho kubera ubwuzu agufitiye bityo akumva yakuzana iwe mu rugo mukibanira.
Ntabwo bikwiye ko duhora duhinduranya abakunzi kandi mubyukuri ari twe nyirabayazana. Dukwiye kujya twiga uko twabana neza n’abo twihebeye si byiza ko duhora dutakaza abo twihebeye.
IBITEKEREZO
-
Andika Igitekerezo najye mbona ntarukudondo rukibaho gusa kunya uwugukunda
-
BIRAGOYE KUBONA INCUTI NYAYO ISHOBORA KUBYUBAHIRIZA ARIKO IGAMIJE IZINDI NYUNGU
-
Andika Igitekerezo Hano
kumwereka ko murikumwe ningombwa cyane ndetse bikababyiza iyomubwizanyukuri bituma nawe akwiyumvamo cyane
-
yeah
-
ahisi igeze biragoye kubona incuti yokwizerwa gusa abakobwa bashishoje murukundo batisanga mumitego
-
Rero Biragoye Kwikigihe Kumenya Umuntu Ugukunda Byukuri Ariyo Mpamvu Ugomba Kugerageresha Umukunzi Wawe Utuntu Tumwe Na Tumwe Knd Tunoroshye Pe. Ikindi Ikarumane Chr Wawe Bizatuma Akubaha Ntatinyuke Kukubwira Ibyo Yiboneye Ngo Muryamane. Kuko Naje Gusanga Kuryamana Ataricyo Kimenyetso Cyuko Mukundana Ahubwo Nukubura Ubwenge.
-
Rero Biragoye Kwikigihe Kumenya Umuntu Ugukunda Byukuri Ariyo Mpamvu Ugomba Kugerageresha Umukunzi Wawe Utuntu Tumwe Na Tumwe Knd Tunoroshye Pe. Ikindi Ikarumane Chr Wawe Bizatuma Akubaha Ntatinyuke Kukubwira Ibyo Yiboneye Ngo Muryamane. Kuko Naje Gusanga Kuryamana Ataricyo Kimenyetso Cyuko Mukundana Ahubwo Nukubura Ubwenge.
-
Rero Biragoye Kwikigihe Kumenya Umuntu Ugukunda Byukuri Ariyo Mpamvu Ugomba Kugerageresha Umukunzi Wawe Utuntu Tumwe Na Tumwe Knd Tunoroshye Pe. Ikindi Ikarumane Chr Wawe Bizatuma Akubaha Ntatinyuke Kukubwira Ibyo Yiboneye Ngo Muryamane. Kuko Naje Gusanga Kuryamana Ataricyo Kimenyetso Cyuko Mukundana Ahubwo Nukubura Ubwenge.
-
Rero Biragoye Kwikigihe Kumenya Umuntu Ugukunda Byukuri Ariyo Mpamvu Ugomba Kugerageresha Umukunzi Wawe Utuntu Tumwe Na Tumwe Knd Tunoroshye Pe. Ikindi Ikarumane Chr Wawe Bizatuma Akubaha Ntatinyuke Kukubwira Ibyo Yiboneye Ngo Muryamane. Kuko Naje Gusanga Kuryamana Ataricyo Kimenyetso Cyuko Mukundana Ahubwo Nukubura Ubwenge.
-
Nange Mbona Inama Naha Abakobwa Nukwo Niwunva Umuhungu Mukundanye Akagusaba Ngo Mujyamane Ntamahirwe Uzaba Ufite Yo Kubana Nawe Urugerero Numuha Uzamubeshe Ngo Nfite Inda Uzarebe Ukuntu Ata Umutwe Nibwo Uzamenya Ko Akwemera Uzaba Umugore We Nayo Ubundi Banza Umucekinge Umurebe Yumweretse Ubwambure Bwawe Aravuga Ati Icyo Narinfitiye Amatsiko Ndakibonye Reka Nfore Undi None Ko Ari Benshi ? Oke Niyo Koncey Nabajyiraga Umusi Mwiza Nange Ndumusore Uwunva Akeneye Impanuro Zubwenge Yampamagara Kuri Nimero 0782571307 Cyangwa 0728518834 Sawa


text:
Huye: Batangiye kwegeranya ubuhamya kuri jenoside
Mu gikorwa cyo kwibuka no gushyingura mu cyubahiro abaguye mu Murenge wa Mukura bazira jenoside cyabaye ku wa 23 Kamena,2012 hamuritswe n’igitabo gikubiyemo ubuhamya na lisiti y’abazize jenoside bari More...
Huye: ikayi y imihigo y ingo yatangirijwe i Rusatira ku mugaragaro
Ikayi y’imihigo y’ingo yiswe « ikayi y’umuhuza mu iterambere », ni ikayi izajya iba irimo umwirondoro w’abari mu rugo, imihigo urugo runaka rwiyemeje kugeraho, uburyo n’igihe More...


text:
Urwo ruganda ruri kubakishwa n’Ikigo Apex Biotech Ltd cy’Abashinwa gisanzwe gikora imiti ivuye mu bimera, rwatangiye kubakwa mu gice cyahariwe inganda kizwi nka Special Economic Zone, kuri uyu wa Gatatu tariki ya 16 Gicurasi 2018.
Igice cya mbere cy’uru ruganda kizaba cyuzuye mu mezi 18 kandi kikazahita gitangira gukora. Kitezweho ko kizagabanya mu buryo bufatika imiti yatumizwaga hanze igera kuri 90%, nk’uko imibare itangwa na Minisiteri y’Ubuzima (MINISANTE) ibigaragaza.
Minisitiri w’Ubuzima Dr. Diane Gashumba yavuze ko urwo ruganda ruje korohereza u
Rwanda gahunda rwari rwatangiye yo kongera ireme ry’ubuzima, hanongerwa ibigo nderabuzima n’amavuriro.
Yagize ati “Apex Biotech ni inkuru nziza ku Rwanda rwashoye imari nini mu buvuzi rusange kandi bugera kuri bose. Ibyo byatumye hakenerwa imiti n’abifuza serivisi z’ubuzima.”
Biteganijwe ko igice cya mbere kizarangira kuzura gitwaye agera kuri miliyoni 18,2 z’Amadorari ya Amerika.
Dukurikire ukanda kuri Like
Ibitekerezo ( 1 )
AIDS kuva yatangira muli 1981,imaze kwica abantu barenga 35 millions.Kuba uru ruganda ruje,ni inkuru nziza kandi nanone ni inkuru mbi.Kuko bizatuma abasambanyi biyongera bitwaje ko "uruganda rubari hafi kandi imiti yahendutse".Nubwo abasambanyi ari millions and millions,ikaba ariyo Business ya mbere ku isi,ntabwo bazaba mu Bwami bw’imana,ni ukuvuga ubutegetsi bw’imana dutegereje buvugwa muli Daniel 2:44.Imana izabarimbura bose ku munsi w’imperuka,kimwe n’abajura,abicanyi,abasinzi,...Byisomere muli 1 Abakorinto 6:9,10.Abazarokoka kuli uwo munsi,bazaba muli paradizo.Indwara zose,urupfu,ubusaza,...byose bizavaho (Ibyahishuwe 21:4).Nubwo millions nyinshi zikoresha Kapote ngo zidapfa,ntabwo zizakira urupfu rwa burundu rwo ku munsi w’imperuka.Nukuvuga gupfa utazazuka.


text:
Runda: Inkangu yahitanye umuryango wose w’abantu batanu
Abantu batanu bitabye Imana bazize inkangu yaridutse igasenyera umuryango umwe w’abana bane n’umubyeyi wabo.
Byabereye mu Mudugudu wa Mbuye Akagari ka Kabagesera mu Murenge wa Runda Akarere ka Kamonyi mu ijoro ryakeye, ku mugoroba wo kuri uyu wa Gatatu tariki 25 Mata 2018.
Uyu muryango wa wari utuye mu manegeka ku buryo inkangu yamanutse ruguru y’inzu ikanasenyeraho inzu.
Umunyamabanga Nshingwabikorwa w’Umurenge wa Runda Mwizerwa Rafiki yabwiye Kigali Today ko amakuru yamenyekanye mu gitondo cyo kuri uyu wa Kane, abaturage n’izindi nzego bagahita batabara.
Mwizerwa avuga ko banashije kubona imirambo ibiri munsi y’ibinonko byagwiriye abantu, indi ibiri bakayisanga ku mugezi ugabanya Runda na Ngamba, undi murambo bakaba batarawubona ubwo twakoraga iyi nkuru.
Mwizerwa avuga ko hakiri indi mryango icumi ituye mu manegeka, igiye guhita yimurwa kugira ngo hirindwe ko na yo yatwarwa n’inkangu.
Ati "Abo twubakiraga amazu bagiye guhita bayajyamo uko ameze, abandi turahita tubakodeshereza inzu imwe babe batuyemo abishoboye bikodeshereze ariko here kugira ubuzima bw’abandi bantu tubura."
Avuga ko hari n’indi miryango ituye nabi myinshi hakaba hari gushaka uko bimurwa.
Dukurikire ukanda kuri Like
Ibitekerezo ( 2 )
Mbega inkuru ibabaje cyane.Ni ubwa mbere mu Rwanda numva imvura yica abantu bangana gutya.Leta nitabare abasigaye kandi ihambishe abapfuye.Binyibukije inkuru dusoma muli bible yerekeye Umwuzure wo ku gihe cya Nowa.Icyo gihe imana yicishije umwuzure abantu bose bali batuye isi,isigaza abantu 8 gusa bayumviraga. Ngo niko bizagenda ku munsi w’imperuka,ubwo imana izarimbura abantu batayumvira ikoresheje umuriro. Byaba byiza uhindutse ugashaka imana kugirango uzarokoke.
@ munyemana
Vana ikibwirizwa no gukina mu bikomeye aho. Wowe baravuga ibigoye ukazanamo ibigori? None se ushaka kuvuga ko abantu bari gusiga ubuzima muri ibi biza ari abatumvira Imana? Aya bayita amahomvu...


text:
Ambasaderi w’u Rwanda muri Ethiopia na Djibouti, Hope Tumukunde Gasatura, yabasabye gukomeza kugira uruhare mu kuzirikana no kwigira ku bikorwa by’Intwari z’Igihugu, baharanira gukomeza kurinda no gusigasira ibyagezweho no kuba ku isonga mu bikorwa byubaka u Rwanda, muri iki gihe no mu bihe bizaza.
Yanabasabye gukomeza kurangwa n’indangagaciro z’ubutwari zirimo kugira umutima ukomeye kandi ucyeye; gukunda igihugu; kwitanga; kugira ubushishozi; kugira ubwamamare mu butwari; kuba intangarugero; kuba abanyakuri; kugira ubupfura; no kugira ubumuntu.
Mu biganiro byatanzwe ku muco w’ubutwari n’indangagaciro z’intwari z’u Rwanda, Abanyarwanda batuye muri Djibouti biyemeje gukomeza kugira urukundo, kwitangira abandi, gukora umurimo unoze no gushyira imbere ikiremwa muntu.
Uretse ibyo, baniyemeje gukomeza kwigira ku mateka yaranze y’Intwari z’Igihugu, bakayashingiraho mu kwiyubakira u Rwanda bifuza.


text:
Rwanda | Burera: Ubushobozi buke mu nzego z’ibanze butuma hatangwa serivisi itanoze
Abayobozi b’inzego z’ibanze bo mu karere ka Burera bavuga ko baha abaturage serivisi nziza uko bishoboka ngo ariko kuba idatangwa ijana ku ijana ni ukubera impamvu zimwe na zimwe ziterwa n’ubushobozi bukiri buke muri izo nzego.
Ibyo babitangaza mu gihe Ikigo cy’igihugu gishinzwe imiyoborere (RGB: Rwanda Governance Board) gitangaza ko itangwa rya serivisi mu bayobozi bo mu nzego z’ibanze mu Rwanda riri ku kigero cyo hasi.
Bamwe mu bayobozi bo mu nzego z’ibanze mu karere ka Burera twaganiriye n bavuga ko amahugurwa bahabwa abakangurira gutanga serivisi nziza atuma nabo barushaho gushyira mu bikorwa ibyo baba bayakuye mo nk’uko Ndayisaba Egide, umunyamabanga nshingwa bikorwa w’umurenge wa Bungwe, abitangaza.
Agira ati “ mu nzego z’ibanze ntabwo navuga ko imitangire ya serivisi ikiri inyuma ariko ni ukugenda turusha ho…nta byera ngo de ariko ni myiza kandi ni ukurusha ho uko bwije bugacya abantu bagenda biyungura ubwenge n’ibyo baba bakoze nabi bakongera bakabihindura bakabikora nezaâ€.
Mugiraneza Protais, ushinzwe irangamimerere mu murenge wa Kinoni, mu karere ka Burera, avuga ko ikimirijwe imbere ari ukugira ngo umuturage abone serivisi uko abyifuza ariko kuba bidakorwa uko byifuzwa biterwa n’ubushobozi buke bw’inzego z’ibanze.
Agira ati “ …ku rwego rw’umurenge kugira ngo umuturage niba ari mu kagari runaka, niba akeneye serivisi bisaba kugira ngo umwegere umusange aho ari. Kuhamusanga rero bisaba ubushobozi, bisaba inyoroshyangendo (déplacement) ariko ku murenge ibyo ntabwo bihariâ€.
Akomeza avuga ko indi mbogamizi abayobozi b’inzego z’ibanze mu karere ka Burera bakunda kugira bigatuma serivisi ihabwa abaturage itagenda neza ari uko nta bushobozi bujyanye n’amafaranga buragera mu rwego rw’umurenge. Ikintu cyose umurenge ukenera ugisaba ku karere nk’uko abisobanura.
Agira ati “…buri gihe icyo dusaba cyose, dusaba akarere. Iyo ari ikihutirwa gisaba kuba wakoresha amafaranga kugira ngo ube wakemura ikibazo cy’umuturage, bisaba kubanza wakira ya nkunga yo ku karere…yakugera ho itinze…hari ibidindira, yakugera ho vuba hari ibyo ushobora gukemura…â€.
Akomeza avuga ko kuba umurenge ugitega amaso ubuyobozi bw’akarere hari ibintu bimwe na bimwe bigenda bidindira. Ariko ubuyobozi bw’imirenge bugerageza gukora ibishoboka bugatanga serivisi iboneye kuko bizeye ko icyo kibazo kizakemuka mu minsi iri imbere.
Ubushakashatsi bwakozwe n’ikigo cy’igihugu gishinzwe imiyoborere (RGB) bugaragaza ko imitangire ya serivisi muri rusange mu Rwanda iri ku kigero cya 66,21%.
RGB isaba abayobozi bo mu nzego z’ibanze guha abaturage serivisi nziza, babaha ijambo kugira ngo bungurane ibitekerezo kuri gahunda za leta ndetse banakemurira ku gihe ibibazo by’abaturage n’ibindi.


text:
Muri iki gitaramo nibwo korali Itabaza bazapfundura agaseke benshi bafitiye amatsiko dore ko ari korari ikuze yatangiye taliki 16/8/1994, igatangirana abaririmbyi 7, gusa kugeza ubu ikaba ifite abaririmbyi 156, barimo 30, baboneka igihe cyose n'abandi babarizwa ahandi kubera impamvu z'akazi gatandukanye.
Muri iki gitaramo korali Itabaza igiye gukora, izifashisha Voice of trumpet ituruka muri Revelation church ya Kagugu mu mujyi wa Kigali ndetse na Holy trinity ministry, akaba ari minisiteri ituruka mu matorero atandukanye.
Umuhuzabikorwa w'igitaramo cya korali Itabaza
Korali Itabaza ibarizwa mu irorero Itorero rya Revelation church Kabarore riyoborwa na Apotre Gasabira Emmanuel ku rwego rw'igihugu. Ni korali imaze gukora album ebyiri z'amajwi. Album ya mbere yitwa 'Iy'isi turimo' ikaba iriho indirimbo 11, iya kabiri yitwa 'Arankunda' ikaba iriho indirimbo 8.
Abaririmbyi ba korali Itabaza barateganya gukora amashusho y'indirimbo zabo mu kwezi kwa Gashyantare uyu mwaka dutangiye wa 2018 nkuko byemezwa na Karinganire Hebert Diama akaba ari we mutoza w'amajwi muri iyi korari. Karinganire Herbert Diama yunzemo ati "Imana yaduhaye inshingano yo gukora, byahamijwe numwana wayo Yesu, igihe yabwiraga abigishwa ngo mujye mu mahanga yose mubwirize ubutumwa bwiza."
Igitaramo korali Itabaza igiye gukora


text:
Ubusobanuro bwa zimwe mu ndabo zishyirwa ku mva
Gushyira indabo ku mva bifite ubusobanuro bwihariye cyane cyane bikajyana no guha agaciro umuntu ushyinguye muri iyo mva. Muri ibi bihe u Rwanda rwibuka abazize Jenocide yakorewe abatutsi usanga ku nzibutso zishyunguwemo imibiri y’abazize jenoside hashyirwaho indabo. Izo ndabo zishyirwaho rero zifite ubusobanuro bukurira :
Indabo zikunda gushyirwa ku mva zishyinguwemo imibiri y’abantu harimo indabo z’amaroza y’umutuku zikaba zisobanura urukundo, icyubahiro n’umwete.
Ururabo rw’umuhondo rusobanura ubucuti, hari n’abavuga ko zisobanura ubutungane no kuba umwere.
Indabo z’umweru zisobanura ukuri no gukunda igihugu.
Gushyira indabo ku mva rero bifite ubusobanuro, bityo bikaba ari byiza kumenya ibara ushyira ku mva ishyinguyemo imibiri y’abazize Jenoside bitewe n’ubusobanuro n’icyubahiro ushaka guha uwuyishyinguyemo.
Byakuwe kuri monuments.com


text:
Dominic Ashimwe yatanze ubutumwa bw’ihumure ku barokotse Jenoside yakorewe Abatutsi mu 1994 mu gihe u Rwanda n’Isi yose bibuka ku nshuro ya 24 ubu bwicanyi bwatwaye ubuzima bw’abarenga miliyoni.
Yavuze ko hari ahakomeye u Rwanda rwanyuze ndetse ko hari intambwe nziza rwateye kigana ku iterambere rirambye. Yongeyeho ati “Kandi si aho gusa kuko twifuza no kugera kure kurushaho.”
Yongeyeho ati “Amahano yagwiririye igihugu cyacu muri Mata 1994 ni amateka akomeye kuri cyo no kuri twe abana bacyo tudakwiye kwemera ko asibangana burundu. Ni amateka dukwiye guhora twibuka ariko duharanira kwiyubaka, twiteza imbere, twimika urukundo muri twe, twitoza kubabarira.”
Dominic Ashimwe uririmba izihimbaza Imana, yavuze ko ibi kugira ngo bigerweho Abanyarwanda bakwiye kugandukira isengesho no kwiragiza Imana muri byose. Ati “Ibi tuzabifashwamo no kubaha Imana kuko ni yo rukundo igira imbabazi zihoraho iteka.”
Yakomeje avuga ko abahanzi bafite akazi gakomeye ndetse ko bakwiye gukora iyo bwabaga umuziki bakora ukera imbuto nziza ku muryango Nyarwanda no ku batuye Isi muri rusange.
Ati “Ijwi ry’umuhanzi ndibonamo imbaraga zidasanzwe kimwe n’undi wese wumvwa agakurikirwa n’abantu benshi bagendeye ku byo akora babona cyangwa bumva. Niyo mpamvu ibyo akora n’ibyo avuga byose akwiye kwigengesera akabigenzurana ubushishozi ko ari ibyubaka umuryango Nyarwanda ndetse n’abatuye Isi muri rusange.”
Yongeraho ati “Ububasha umuhanzi aba afite ku bamutega amatwi, iyo abukoresheje nabi bugira ingaruka mbi zikomeye, yabukoresha neza bugakiza benshi ndetse bukagira uruhare mu kubaka igihugu cye."
Dominic Ashimwe yifashishije Bibiliya avuga ko hari ibyo Imana yiteguye gukorera Abanyarwanda. Ati “Ndifashisha imirongo nk’ibiri gusa Imana itubwira nk’Abanyarwanda yiteguye gukorera Abanyarwanda.”
1. "Yaturokoye urupfu rukomeye rutyo na none iracyaturokora, kandi twiringira yuko izakomeza kuturokora" (ibi byanditswe muri 2 Abakorinto 1:10.)
2. "Izahanagura amarira yose ku maso yacu kandi urupfu ntiruzabaho ukundi, kandi umuborogo cyangwa gutaka cyangwa kuribwa ntibizabaho ukundi kuko ibya mbere bishize." (Ibyahishuwe 21:4)
Ibitekerezo
Nanjye nk'umuntu warokotse genocide muli 1994,nagirango nkoreshe Bible mbwire abantu bafite ibibazo.Imana ishaka ko iyi si iba paradizo,ntihagire ikibazo na kimwe kibamo.Yashyizeho umunsi w'imperuka,kugirango izahindure ibintu.Kuli uwo munsi,izakuraho abantu bose bakora ibyo itubuza,isigaze abantu bayumvira gusa (imigani 2:21,22).Mu isi nshya dusoma muli 2 Petero 3:13,tuzishima cyane.Tuzaba dukina n'intare n'inzoka (Yesaya 11:6-8).Abantu bake bazajya mu ijuru,nibo bazategeka isi nshya ya paradizo.Bisome muli Daniel 7:27 na Ibyahishuwe 5:10.Kwaheri abicanyi,abasambanyi,abajura,abacura abandi,abarya ruswa,abantu barwana,etc...Soma 1 Abakorinto 6:9,10.Niba ushaka kuzaba mu isi nshya cyangwa ijuru,shyiramo imbaraga ushake imana cyane,we kwibera mu byisi gusa.Kuko abantu bibera mu byisi gusa,imana ibafata nk'abanzi bayo.Bisome muli Yakobo 4:4. Kanda hano umusubize


text:
Minisitiri w’Ubutabera akaba n’Intumwa Nkuru ya Leta, Jonston Busingye, avuga ko nubwo iyi Minisiteri yahawe izi nshingano, ngo yanahawe ubushobozi buhagije bwo kuzikora.
Yagize ati "Iyi Minisiteri nibyo yahawe inshingano ariko yahawe n’ubushobozi bwo kuzikora. Yahawe Umunyabanga wa Leta, yahawe Ubuyobozi bukuru bushinzwe kugenzura Polisi, ihabwa ubuyobozi bushinzwe kugenzura ibirebana n’abagororwa, kandi ubusanzwe izi ni inzego zikora."
Minisitiri Busingye avuga ko izi ari inzego zifite icyerekezo, zifite ibyo zishaka kugeraho, icyo bakora kikaba ari uguhuza ibyo bikorwa, bakabishyigikira, aho bikeneye ubuvugizi bigakorwa haba mu nama ya Guverinoma, n’inkunga yose ya ngombwa yaba mu bikoresho cyangwa amafaranga bikaboneka.
Urwego rw’Igihugu Imfungwa n’Abagororwa rushyizwe muri Minisiteri y’Ubutabera rufite ibibazo birimo ibyo kutagira amacumbi ahagije y’abacungagereza, umubare muto wabo, ibibazo by’abagore baza gufungwa bakabyarira mu magereza ubushobozi bwo kubitaho bukaba kuke, ikibazo cy’amazi kuri gereza iri kubakwa ya Mageragere, n’ibindi.
Minisitri Busingye ubwo yasuraga uru rwego kuri uyu wa 13 Ukwakira 2016, yavuze ko ku bufatanye, byose bazagenda babikemura. Yasabye abari aho kwibuka aho u Rwanda rwavuye n’aho rugeze ababwira ko bitanga icyizere cy’uko n’ibigihari bizagenda bikemuka.
Umuvugizi wa RCS Sengabo Hillary aganira na IGIHE, yatangaje ko gushyirwa muri iyi minisiteri bifite icyo bivuze kuri rwo.
Yagize ati “ Bizadufasha kuko hari imirimo myinshi dukora irebana n’amategeko igiye kujya ibonerwa ibisubizo ku buryo bworoshye, hari kandi ibirebana n’uburenganzira bw’ikiremwamuntu bizajya bihita bikemuka, n’ibindi."
Ni ubwa mbere Minisitiri Busingye asuye Ikigo cy’Igihugu cy’Imfungwa n’Abagororwa kuva haba ivugururwa ry’izi nzego muri uyu mwaka 2016 kigashyirwa muri Minisiteri y’Ubutabera.


text:
Mbere na mbere, tugomba kwibuka ko itorero ari urwego remezo rw’ubuskuti, ko nta torero ririho, nta mutwe ushobora kubaho. Bityo rero ubuyobozi bw’umutwe bugomba gukora ibishoboka byose kugira ngo muri buri gikorwa, gukorera mu itorero byubahirizwe mbere y’ibindi.
Ingando n’ingendo by’itorero bibereyeho kurema no gukomeza imyumvire y’itorero. Na none kandi, ni ibihe byihariye byo kugira ngo itorero rishyire mu bikorwa ubumenyi n’ubuhanga bushya, maze ni biba ngombwa bikorerwe ubugororangingo. Na none ni igihe byiza byo kurangiza inshingano, igihe cyo gushyira mu bikorwa imirimo buri wese yaherewe mu nteko y’itorero.
Ntibapfa gukora ingando y’itorero uko bishakiye cyangwa se kuko bagomba kurangiza uwo muhango! Ingando y’itorero ikorwa hari ikigambiriwe kugerwaho.
Kuyitegura bigomba kubahiriza urutonde rw’amategeko akurikira:
Amakuru yose uko yakabaye akusanywa n’abaskuti. Ingando n’urugendo bigomba kuzuza imigambi n’intego by’itorero.
Ntitugomba kwibagirwa ko hazubahirizwa kugaragaza isura nziza y’ubuskuti n’iya rubanda muri rusange. Inteko y’icyubahiro niyo iharanira ko iyi sura yubahirizwa.
Nyuma y’urugendo hakorwa inyandiko-mvugo y’ibyabaye byose igashyikirizwa umutware w’itorero. Itorero rigomba na none gukora inama y’ukwinegura mu nteko rusange y’itorero itaha, kugira ngo ubutaha bizarusheho kugenda neza.
Itorero rishobora gukora ibikorwa byinshi binyuranye:
Ku byerekeye ibikorwa by’itorero, ubuyobozi bw’umutwe bushobora:
Ubuyobozi bw’umutwe buzihatira kwirinda kwivanga cyane mu bikorwa by’itorero kugira ngo umutware w’itorero akomeze kumva ko afite ubwisanzure n’inshingano bisesuye ku bikorwa by’itorero.
Ariko ubuyobozi bw’umutwe:
Ubuyobozi bw’umutwe buzirinda kwemerera itorero kugira icyo rikora icyo ari cyo cyose kitarageguwe neza.
Byanditswe : tariki ya 31 Kanama 2017 saa 12:50:10, ubu
, : 205
Uwabitangaje : Robert Makuta


text:
JAGUAR UNIT GROUP Y’I RUSIZI MURI TOP 5 SAI
Uhereye i bumoso, Fallen, Fearless & Young Money
JAGUAR UNIT ni itsinda ry’abahanzi batatu “FALLEN, FEARLESS NA YOUNG MONEY” bakomoka mu Karere ka Rusizi, mu Ntara y’Uburengerazuba bw’u Rwanda; kuri ubu bakaba barimo gukorera ibihangano byabo muri TOP 5 SAI.
Guhitamo TOP 5 SAI nka studio yabafasha gutunganya ibihangano byabo, byaturutse ku byifuzo byabo, kuko bayizeraho ubushobozi bwo kubatunganyiriza neza ibihangano bifuza. Ni icyifuzo kandi cy’umuterankunga wabo “Plan B Multimedia”.
Kwinjira muri gahunda y’abahanzi baterwa inkunga na “Plan B Multimedia”, byanyuze muri gahunda y’amarushanwa yari yateguye mu Karere ka Rusizi mu Kuboza 2011, yo guhitamo abahanzi bafite impano muri muzika Nyarwanda ariko batarabasha kumenyekana.
Aba bahanzi bakora muzika mu njyana ya HIP POP. Binjiye bwa mbere muri TOP 5 SAI ku itariki ya 16 Nyakanga 2012, batangira gutunganya ibihangano byabo hamwe na Producer JEAN LUC. Kuri ubu bamaze gukora indirimbo 11 z’amajwi, bakaba bateganya no kuzongera kandi bakanazikorera amashusho.
Bari kumwe kandi na Producer RAMA KWELI ubakurikirana akanabagira inama muri studio igihe bibaye ngombwa. Bavuga ko bishimiye cyane uburyo bakiriwe n’uburyo bakurikiranwa muri TOP 5 SAI (customer care), bishimira kandi n’uburyo ibihangano barangije bikoranye ubuhanga, ibi bikabaha icyizere ko n’igihe byagiye ahagaragara bizakundwa, cyane cyane ko harimo inyigisho n’ubutumwa kuri buri muntu wese.
Jaguar Unit na Producer Rama Kweli
Babiri muri aba bahanzi (Fallen na Young Money) baravukana, kandi bose uko ari batatu ni abanyeshuri mu mashuri yisumbuye, ariko n’ubwo biga ku bigo bitandukanye, bavuga ko ntacyo bibahungabanyaho ku bijyanye n’ubuhanzi bwabo, kuko igihe babishakiye barahura kandi na muzika ntibabuza gukurikirana gahunda z’amasomo.
Producer RAMA KWELI nk’umuntu ubakurikirana by’umwihariko, nawe yatangaje ko abafitiye ikizere kuko ababonamo ubuhanga, kandi ko kuba bakorera muri TOP 5 SAI nabyo bibaha izindi mbaraga kuko banahungukira byinshi.
Jaguar Unit n’umuhanzi Biny Relaxer


text:
Amatora 2017: Mgr Philipo Rukamba yanze gusenga » Umunyamurengwe wifuza gusengwa nk ‘Ikigirwamana »
Ku italiki ya 18/8/2017, mu cyiswe irahira rya Paul Kagame wiyemeje gufata U Rwanda ho ingwate, agakomeza agategeka igihugu ku kingufu, yica inzirakarengane, asenyera abaturage, abarandurira imyaka, abambura ibyabo, abafungira akamama, yimika ivangura mu benegihugu…
abitwa abayobozi b’amadini binjiye mu irushanwa ridasanzwe kandi riteye isoni ryo « Gusenga IKIGIRWAMANA Kagame », ni uko si ukukivuga imyato biva inyuma!
Biragaragara ko intego ya Kagame utaratinye guhatira abakecuru kumwita « Murumuna wa Yezu Kristu » yenda kuyigeraho : Arasengwa agasingizwa kimwe n’ Imana Data!
Kandi rero bigiye kurushaho gushyirwamo ingufu muri iyi manda ya Kane (2017-2024) Kagame yibye (1994-2024) dore ko nta munyarwanda ukimwemera nka Perezida w’u Rwanda. Manda yemererwaga n’Itegekonshinga zarangiye taliki ya 3/8/2017 ibyakurikiyeho byose ni Ubujura bwo kwiba ubutegetsi. Yewe n’ abazungu basanzwe bafasha u Rwanda batereyeyo utwatsi kuko barangije kumurunguruka basanga wa muntu bashyigikiye ari » Umunyagitugu w’umwicanyi utaranganwa umutima w’impuhwe, Umusazi utagifite igaruriro,usonzeye gusengwa nk’Ikigirwamana ».
Nk’uko byagaragaye kuri iriya « ngirwarahira », Amadini menshi yo mu Rwanda yarangije kwirukana Imana y’ukuri ahitamo kubaka Urutambiro rushya, aterekaho Ikigirwamana Kagame , none abo Bashumba b’ impumyi barakstaje mu guhamagara rubanda ngo nipfukame isenge iyo Kabutindi!
Icyakora hari umushumba umwe wa Kiliziya Gatolika wagaragaje ko nta gisubizo kiboneka mu gusenga « umuntu », ko ahubwo igikenewe ari ugusengera « U RWANDA » kugira Imana y’ukuri irurinde icyago cy’Intambara kuko biragaragara neza ko abatazemera gusenga Ikigirwamana bagiye gutotezwa bitangaje. Bityo ab’inkwakuzi muri bo bakaba biteguye gufata intwaro kugira ngo birwaneho kandi bakure Ishyano ku ruhimbi. Bishatse kuvuga ko Intambara iri imbere aha izaba ari Intambara hagati y’ Imana na Sekibi. Ingabo zizasakirana ni Ingabo z’Imana y’ukuri n’Ingabo za Kabutindi yigize IKIGIRWAMANA.
Munyarwanda, mwenegihugu tangira ushishoze umenye neza uruhande uhagazeho, uhitemo n’uwo uzarwanirira: Imana y’ukuri cyangwa Ikigirwamana Kagame.
Ngaho nawe iyumvure kandi uzirikane amagambo yo mu Isengesho rya Musenyeri Filipo Rukamba, ugendere kure ibitabapfu by’abishoye mu gusenga « Ikigirwamana » ku mugaragaro:
« Ku izina ry’Imana Data na Mwana na Roho Mutagatifu, Amina.
Nyagasani Mana yacu, wowe Rumuri rw’ibihugu byose, ni wowe ubibeshaho ukabikiza. Twese hamwe turakwambaza dusabira u Rwanda rwacu. Mbere na mbere Nyagasani tugushimiye ibyo turukesha byose kuko ari wowe biturukaho. Tugushimiye ibyiza byarwo, ubutaka bwarwo, ururimi n’amajyambere byarwo. Tugushimiye imico myiza y’igihugu cyacu; ubugwaneza bw’ababyeyi, umwete w’urubyiruko, ubwitange bwose bw’abantu b’ineza n’imirimo yose iruteza imbere.
Dawe Nyirubutagatifu turagije igihugu cyacu ubuntu n’ububyeyi bwawe. Uturinde, uturengere. Ha abana bacu bose kukizamura mu mahoro, mu mudendezo no mu mubufatanye.
Mana yacu tugutuye abayobozi b’igihugu cyacu. Byumwihariko Perezida wacu. Umuhe ishya n’ihirwe mu mirimo wamushinze, ahore ahihibirikanira kurungutse ituze n’amajyambere mu Rwanda rwacu. Turasabira n’abandi bayobozi bose kugirango imigenzereze yabo itugeze ku bwubahane no ku buvandimwe buhamye.
Mana yacu fasha abafite ingorane bose muri iki gihugu. Komeza muri twe abantu bashishoza, bataryarya, b’umurava kandi b’intwari zitangira abandi.
Ijambo ryawe n’urukundo rwawe biturinde gutandukana, bidutoze kumvikana no gushyira hamwe igihugu cyacu gikurire mu butabera no mu mahoro.
Ha u Rwanda umubano mwiza n’amahanga, Ururinde intambara n’imidugararo yose, uruhe guteza amahoro n’ubwumvikane mu bihugu bya Afurika n’ibyisi yose.
Murikira abanyarwanda bose kandi ubakomeze kugirango bamamaze ukuri kwawe kandi bimirize imbere ubutabera n’urukundo bya kivandimwe bitume igihugu cyacu kirangwa n’ubumwe n’abaturage bose bakabona umunezero nyawo.
BikiraMariya nyina wa Jambo mwamikazi wa Kibeho, mubyeyi wacu udusabire. Ibyo byose tubisabye kubwa Yezu Kristu Umwami wacu. Amina. »
Umuhanuzi.


text:
Ufata imboro ishyutswe ukayinjiza mu marebe y’igituba maze ugafata imishino ukayikurura usa n’uyipima ku mboro maze ukayifatana n’imboro ukazunguza umanura uzamura utambitse ariko ukoza imboro kuri rugongo. Imishino ihita ireta
nk’amabere maze ikivuruganya.
Ugomba kwitonda kuko umushino ushobora gucika cyagwa ugakomereka mu gihe ugize cyane UTARIMO GUCUNGA.
KUNYAZA BITA GUKAMA
Ufata imboro ishyutswe ukayinjiza mu marebe y’igituba maze ugafata imishino ukayikurura usa n’uyipima ku mboro maze ukayifatana n’imboro ukazunguza umanura uzamura utambitse ariko ukoza imboro kuri rugongo. Imishino ihita ireta


text:
Bibiriya ntabwo yerura ngo itomore uko bizagendekera impinja n'abana Yesu naza gutwara itorero. Ibi bitera Abakristo benshi guhangayika, bibaza uko bizagendekera abana babo Yesu natwara itorero rye, bakibaza niba abana bazasigara ku isi ngo bahangane n'ibihe by'imibabaro ikomeye (tribulation). Ese birashoboka? Oya, Ntabwo dutekereza ko Imana yakwemera ko impinja n'abana bababazwa muri tribulation.
Igihe Yesu yari akiri ku isi, yagaragaje mu buryo butomoye ko kugirango twinjire mu bwami bw'ijuru, bidusaba kugira umutima nk'uw'abana. (Luka 18:16) kubera iki? Kuko abana ari abaziranenge, Ntibaragira ubushobozi bwo gutandukanya icyaha n'ikitari icyaha, ntibaragira ubushobozi bwo guhitamo kwizera cyangwa kutizera. Yesu natwara itorero, abazasigara ni abazaba batamwiteguye, abanze kumwizera, abibera mu cyaha no mu gukiranirwa. ibi byose abana nta ruhare babifitimo. ibi ni byo duheraho duhamya ko yesu natwara itorero, abana n'impinja na bo bazazamurwa.
Hari abavuga ko abana b'Abizera ari bo bonyine bazazamurwa. Ibi si ukuri. Kuko imbere y'Imana umwana ntabwo afatwa nk'umukiranutsi bitewe n'ukwizera kw'ababyeyi be. Umwana aho akomoka hose, haba ku Bizera cyangwa ku batizera, afatwa nk'imuziranenge imbere y'Imana.
Umwanzuro: Nubwo Bibiriya ntacyo ibivugaho mu buryo bwahuranyije, dufite ibyanditswe byinshi dushingiraho twemeza ko Yesu naza gutwara itorero, abana bose batarageza ku myaka yo kwihitiramo bazazamukana n'itorero.
Imana ibahe umugisha.